Ultrasoinu garbigailuaren neurriak eta mantentzea - Berriak - Yuhuan Clangsonic Ultrasonic Co., Ltd.\nMahai gaineko Ultrasoinu Garbitzailea\nUltrasoinu Garbitzaile Industriala\nUltrasoinu bidezko garbiketa sistema\nUltrasoinu bidezko murgiltze transduktorea\nUltrasoinu Plaka Transduktorea\nEtxea > Albisteak > Industria Albisteak\nUltrasoinu garbigailuaren neurriak eta mantentzea\nUltrasoinu garbigailuaren korronte estandarra Europako entxufea da. Gomendagarria da 220 V / 50 Hz-eko hiru pin txinatarreko entxufea aldatzeko entxufearekin konektatzea edo zuzenean hiru nukleoko korronte kablearekin ordezkatzea, lurrik gabeko elikatze iturriak eragindako lesioak ekiditeko.\nDebekatuta dago ultrasoinuak garbitzeko ekipoak martxan jartzea deposituan likidoa ez dagoenean\nBerokuntza funtzioa duten ekipoak garbitzeko, debekatuta dago berogailuaren etengailua piztea deposituan likidoa ez dagoenean\nGarbiketa deposituaren tenperatura tenperatura normala denean, ez sartu tenperatura altuko likidoa deposituan zuzenean, transduktorea askatzea ekiditeko eta makinaren ohiko erabilerari eragiteko.\nDeposituan garbitzeko likidoa ez da deposituaren sakoneraren 1/3 baino txikiagoa izango eta ez da uraren gehieneko maila baino handiagoa izango.\nDebekatuta dago azido indartsuak, alkali indartsuak, sukoiak, lehergarriak eta disolbatzaile lurrunkorrak zuzenean ultrasoinu garbigailuan erabiltzea. Korrosioaren aurkako plastikozko ontzia garbigailu azido edo alkalino sendoak edukitzeko erabil daiteke\nDebekatuta dago garbiketa deposituaren hondoa objektu astunekin jotzea (burdinazko piezak) transduktorearen txipean kalteak ekiditeko\nGarbitu beharreko objektuak garbiketa saskian garbitu behar dira, ez zuzenean garbiketa deposituaren behealdean, garbiketa efektua ez eragiteko.\nLikidoa aldatzerakoan edo likidoa deskargatzerakoan, garbiketa-likidoa likidoaren irteeratik deskargatu behar da eta debekatuta dago zuzenean isurtzea, ekipoan likidoa sartzea eta barne zirkuitua kaltetzea ekiditeko.\nTresnaren funtzionamenduan zehar, ez piztu inguruko potentzia handiko ekipoak, potentzia handiko makina bat-batean gelditzea eta ultrasoinu garbiketa makina erretzea saihesteko tentsio altuaren ondorioz. Erabiltzailearen tentsioa ezegonkorra bada, nahikoa edukiera duen supply P seriea soilik hornitutako iturri erregulatu batez hornituta egon beharko du)\nSaihestu denbora luzeko etengabeko lana; orokorrean 30 minutu baino gehiago ez izatea. Erabilera maiztasuna ez da oso altua izan behar\naurreko:Nola aukeratu ultrasoinu garbigailuaren maiztasuna\nhurrengo:Ultrasoinu bidezko garbiketa ekipoen ohiko mantentze lanetan arreta behar duten gaiak\nHouwan industria parkea, Yuhuan hiria, Zhejiang probintzia Txina\nCopyright © 2021 Yuhuan Clangsonic Ultrasonic Co., Ltd. Eskubide guztiak erreserbatuta.


Agustin Otxotorenak eta Willy Toledok Venezuelari buruzko solasaldia eskainiko dute gaur Sutegin – Usurbil Eginez\nAgustin Otxotorenak eta Willy Toledok Venezuelari buruzko solasaldia eskainiko dute gaur Sutegin\nGaur, martxoak 5 (asteartea), Tadamun elkargune internazionalistak antolatuta, Venezuelan urteak bizitzen daramatzan euskal enpresari Agustin Otxotorenak (Orereta-Venezuela) hitzaldia eskainiko du Sutegin, 19:00etan. Venezuelan gertatzen den errealitatea kontatzera dator, komunikabideetan esaten ez dutena zehazki: “Euskal Herri osotik eskaintzen ari den hitzaldi biraren barnean, Venezuelan bizi den enpresariaren ikuspegia ezagutzeko aukera izango dugu Usurbilen. Komunikabide hegemonikoek saltzen digutenetik haratago, Venezuelako herria pairatzen ari den egoera gordin eta korapilatsuaren inguruan hitz egingo digu”.\nWilly Toledo aktorea bertan izango da\nWilly Toledo eta Agustin Otxotorena\nAzken orduotan Tadamunek jakinarazi du, Willy Toledo (Madrid) aktore eta antzerki produktore ezaguna ere gaur Sutegin izango dela. Aitzaga Elkarteak iganderako (martxoak 10) Sutegin antolatu duen “El rey” filmaren proiekzioa aurkeztekoa zen Toledo baina ez du etortzerik izango. Beraz, aktorea entzuteko aukera gaur izango da. Azken aste hauetan, Agustinek eta Willyk Venezuelari buruzko hitzaldiak eskaintzen ari dira Euskal Herrian.\nPosted on 2019/03/05 by usurbileginezPosted in Orokorra\nAurrekoa Aurreko sarrera: Usurbilgo Odol Emaileen Elkarteak antolatuta martxoaren 4an odol ematea anbulategian\nHurrengoa Hurrengo sarrera: Gaur 18:30ean Martxoak 8ko greba feministari forma emateko azken bilera irekia Potxoenean


...erasokortasuna ondorioztatzen du: Bushek deflazioa eta debaluazioa terminoak nahasi eta, berehala, horrek yen japoniarraren am...\n...>osotik etorritako 100 gaztek langabezia, lanaren debaluazioa edo bizi kalitatearen jaitsiera bezalako gaiei buruz eztaba...\nAdos dibisa gerra eragozteko. Egilea(k) SANTAMARIA, Iban. Berria, Euskal Editorea SM 2013 (2)\n...tan. Auzia mahaietan egon dela argi uzten du debaluazioari akordioetan egiten zaion aipamen zorrotzak, edonola ere. G2...\n...o buruzagiek agindu dute ez dutela diruaren debaluaziorik erabiliko lehian abantaila lortzeko. Agiri bateratuaren kon...\nAlemania eta ordoliberalismoa. Egilea(k) BAKAIKOA AZURMENDI, Baleren. Argia, Komunikazio Biziagoa, S.A.L 2015 (1)\n...en, eta huts egin ondoren, soldaten debaluazioaren bidez lehiakortasuna handitu da.\n...tzun bat izango litzateke; idazle batzuek liburuaren debaluazioari emandako erantzuna, hain zuzen ere. Irakurleak bizitza prib...\nBIRA. Idurre Eskisabel. Patatak. Egilea(k) ESKISABEL LARRAÑAGA, Idurre. Berria, Euskal Editorea SM 2015 (1)\nBilduren Kongresuko agerraldia galarazi du Bonok. Egilea(k) ERREDAKZIOA. , Euskal Irrati Telebista 2011 (1)\n...artzea galarazteak "Espainiako sistema demokratikoaren debaluazioa" erakutsiko lukeela azaldu dute.\nDeflazioa ate-joka Europan. Egilea(k) SANTAMARIA, Iban. Berria, Euskal Editorea SM 2015 (2)\nDesberdintasunen aroa. Egilea(k) ZURBANO IRIZAR, Mikel. Argia, Komunikazio Biziagoa, S.A.L 2015 (1)\n...tasunen igoerak Europan zerikusi zuzena duela "barne debaluazioaren" prozesuarekin, soldaten banaketa are desberdinagoa ekarri ...\n...billete faltsu horiek mundutik zabaldu eta dolarraren debaluazioa lortzeko. Ondo ateraz gero, dudarik gabe benetako astindua ...\n...k --PlazaAAccordiizenekoak--ibilleteeberdearene debaluazioeneurtutetalplanifikatuarerraztuuzuen.eMendeeberrikoahasiera...\ndebaluazioa % 17koa dela?\n...ka horri venezuelarrek ekonomikoa ere gehitu diote. Debaluazioak kanpotik datozen produktu guztiak garestitzea dakar, beraz,...\n...en. Berriki izan diren renmimbi moneta txinatarraren debaluazioei buruzko iritzi anitz bezain kontrajarriak adibide. Edo 'Abe...\n...ntentzeko, aktiboen zutabean, merkatuan egon den debaluazioa pasiboaren arlora pasatu gabe. Â«Ekonomia eusgarria baino, ...\n...skubideen aurka joan dira. Krisitik ateratzeko, debaluazio bat egitea onetsi dute, eta debaluazio hori langileen eskub...\n...zeko, debaluazio bat egitea onetsi dute, eta debaluazio hori langileen eskubideak murriztuz gauzatzea. Horren ondor...\nElkarrizketa: Jesus Vazquez. BADAGO BIZIA EUROTIK KANPO. Egilea(k) FERNANDEZ, Jon. Berria, Euskal Editorea SM 2014 (3)\n...uroguneko herrialdeen harreman komertzialetan. Barne debaluazioaren kalteak ugariak dira gizartearen zati handi batentzat, bain...\n...ra gizartearen zati handi batentzat, baina diruaren debaluazioaren kalteak ez dira zertan txikiagoak izan. Azken urteetan, Eur...\n...>egiteko prest ote gauden. Egia da: diruaren debaluazioa desagertu egin da tresna gisa euroguneko herrialdeen harrem...\nEmakumeak lan munduan: Sexu banaketaren amildegia. Egilea(k) ALKAIZA, Saioa. Argia, Komunikazio Biziagoa, S.A.L 2014 (1)\n...u du sindikatuak Krisialdiaren ondorioak eta soldaten debaluazioa txostena. Kritiko aztertu du errealitatea. Sindikalistak di...\nErrusiako Bankuak errubloa debaluatu du, hil honetan bederatzigarren aldiz. Egilea(k) ARANBURU, Iker. Berria, Euskal Editorea SM 2008 (2)\n...dasunen %70 galdu zituzten, errubloaren sekulako debaluazioaren ondotik. Oraingoan berdin gerta- tuko ez dela ziurtatu du V...\n...kuak onartu behar izan zuen bere diruaren debaluazioa.\nEuroaren esklabotza edo.... Egilea(k) LETONA, Xabier. Argia, Komunikazio Biziagoa, S.A.L 2012 (2)\n...o bailituzke eurogunetik ateratzen diren herrialdeak: debaluazio handiekin, kapital ihes kontrolagaitzekin, finantza basamor...\n...oaldeko herrialde zorpetuen berehalako irteera barne debaluazioa da, hau da, soldata eta jubilazioen beherapena, zergen igoe...\nG-20, hipokriten bilera. Egilea(k) ERREDAKZIOA. , Euskal Irrati Telebista 2010 (1)\nOndorioz, denak hasten badira debaluazioekin, bakoitzak bereari begiratu beharko dio aurrera egiteko. Ju...\nG20ko buruek monetak ez debaluatzeko deia egin dute. Egilea(k) ERREDAKZIOA. , Euskal Irrati Telebista 2010 (2)\nAzkenik, debaluazioak ez egitea eskatzea adostu dute.\n...ruzagiek dei egin dute gaur herrialdeek "moneten debaluazio lehiakorrak" egin ez dezaten. Izan ere, azken asteetan, AEB...\nG20ko goi-bilera hasi dute 'dibisen gerran' akordiorik lortu gabe. Egilea(k) ERREDAKZIOA. , Euskal Irrati Telebista 2010 (1)\nGatazka garrantzitsua da, dibisen debaluazioak nola eten aztertu behar baitute.\nGrebaren eragina ahultzeko lege bat prestatzen hasi da PPko gobernua. Egilea(k) MARTIN, Xabier. Berria, Euskal Editorea SM 2013 (1)\n...ikusi du gobernuak antza; besteak beste, barne debaluazioaren helburu onartuak --Montoromministroahharroaazalduddaiinoiz-...\n...> dute, euroaren barruan egonik Greziak ezin du debaluaziorik egin. Marjinatu bakanez landa karrikan inor bizi ez zen her...\nHAZKUNDE DATUAK. BIGARREN HIRUHILEKOA. Makina berriro martxan. Atzeraldiari ihes egin eta ustekabean %0,3 handitu da Alemaniako eta Frantziako Barne Produktu Gordina apiriletik ekainera . Egilea(k) SANTAMARIA, Iban. Berria, Euskal Editorea SM 2009 (5)\nLetoniako 2,2 milioi herritarrek sufrituko lukete debaluazioa, baina ondorioak ez lirateke hor geratuko. Baltikoko beste ...\nNoski, debaluazioaren aukerak Eurogunean sartzeko aukera urrunduko luke, eta hori...\nDebaluazio batek ondorio asko izango lituzke. Noski, herrialdeak lehia...\n...> zor asko eurotan hitzartuta daude. Txanponaren debaluazioak zuzenean porrotera eramango lituzke milaka familia eta konp...\nDebaluazioaren mamuak indarra hartu du berriro Baltikoan\nHIRU BERPIZTE, ETA HILETA BATZUK. Egilea(k) ARANBURU, Iker; FERNANDEZ, Jon; GARATE, Miren; MARTIN, Xabier. Berria, Euskal Editorea SM 2014 (1)\n... aldiz noiz erosi zuten ahaztuta. Eta krisia, debaluazioak eta aurrekontuak osatzeko ezinezko sudokuak esportatzaileet...\nHamarkada galdua. Egilea(k) ZURBANO IRIZAR, Mikel. Argia, Komunikazio Biziagoa, S.A.L 2016 (2)\n...> giltza. Euroaren barnean egonik txanponaren debaluaziorik ezean, lan kostuen beherakada omen zen lehiakortasuna hobet...\n...netan gauzatzen joan dira. Atzeraldiaren hasieran, " debaluazio konpetitiboaren" aldeko neurriak hartu ziren batez ere. Lan...\nItuna galdu dela jakinarazteko milaka gutun bidali dituzte jadanik. Egilea(k) MARTIN, Xabier. Berria, Euskal Editorea SM 2013 (1)\n...iak Espainiako ekonomiari begira pentsatutako barne debaluazioarekin bat, soldata eta bestelako baldintzen galera tantaka iriste...\nIñaki Goirizelaia. EHUko errektoregaia. «Ez dut egingo desobedientzia; marko barruan aritu behar da». Egilea(k) ASENSIO, Maite. Berria, Euskal Editorea SM 2012 (1)\n...>ez ditudalako egin. Adibideak ikusita, bai. Debaluazioa da, eta ez da batere egokia. Graduetan presentzia handia du...\nKrisia. Murrizketak. BEZa igoko da 2013an. Egilea(k) SANTAMARIA, Iban. Berria, Euskal Editorea SM 2012 (1)\n...eta batzuei BEZ soziala deitu zaie. Neurriak barne debaluazio baten itxura hartzen du, inportatutako produktuak garestiag...\nKrisiak, kapitalismoaren historian. Egilea(k) ERREDAKZIOA. , Euskal Irrati Telebista 2009 (1)\n... atzetik, Malasia, Indonesia eta Filipinetako moneten debaluazioa etorri zen. Honek, Taiwan, Hong Kong eta Hego Korean eragin...\nLetonia, eredu okerra. Egilea(k) BLAS, Asier. Argia, Komunikazio Biziagoa, S.A.L 2012 (1)\n...azkunde ekonomiko esanguratsua erdietsi dituela barne debaluazio gogor baten ondoren, hau da, murrizketen eta soldata behera...\nMaiatzaren 9a, Europaren Eguna. Egilea(k) ZARRAGOITIA, Mikel Anton. Berria, Euskal Editorea SM 2009 (1)\n...n gobernu aldaketaren ostean eta bere dibisaren debaluazio izugarriaren ondoren, Europar Batasunean atxikimendua eskat...\nMusika: Harribitxi berrienak, zuzenean. Egilea(k) BEREZIARTUA, Gorka. Argia, Komunikazio Biziagoa, S.A.L 2010 (1)\n..., bere osoan. Gizartean kulturak bizi duen debaluazioaz hitz egin du, eta kaleko jendeak horren aurrean hartu duen ...\n...nalizatura darama. Horrenbestez, kontrolik ezaren eta debaluazio pertsonalaren sentimenduek harrapatzen dute pazientea.\n...horiek pixka bat apaldu dira, krisiari soldaten debaluazioarekin aurre egin dion herrialdean orain zailagoa delako soldata t...\nRoberto Lavagna: 'Murrizketa politikek porrot egiten dute'. Egilea(k) BERASATEGI, Gorka. Argia, Komunikazio Biziagoa, S.A.L 2012 (2)\nBide laburra, debaluazioarena da; eurotik guztiz irten gabe. Hau da, moneta nazionala sor...\n...t bidetatik lortu genuen. Bideetako bat monetaren debaluazioa izan zen. Ekonomian, moneta debaluatzen denean eta inflazio...\nSuedia, mitoaren amaiera. Egilea(k) BLAS, Asier. Argia, Komunikazio Biziagoa, S.A.L 2013 (1)\n...k baztertu behar izan zuen bere monetaren debaluazioa egoera ekonomiko larriari aurre egiteko. Hain zuzen ere, su...\nTxinako burtsa, piztu eta itzali. Egilea(k) FERNANDEZ, Jon. Berria, Euskal Editorea SM 2016 (2)\n...tsen hondoratzean ere garrantzia izan zuen yuanaren debaluazioak, eta orain ere kontuan hartzeko faktore bat da. Burtsaren k...\n...u zituen, %3 inguruko galerak eraginez. Diruaren debaluazioa ekonomiaren moteltzearen adierazletzat jo zuten orduan. Uda...\nURTE BERRI, AGENDA BERRI. Egilea(k) SENAR, Joxerra. Berria, Euskal Editorea SM 2015 (1)\n...o, Nicolas Maduro presidente venezuelarrak bolivarraren debaluazioa iragarri du.\n...kiena azken lau urte eta erdietan. Bibisari debaluazio kontrolatu bat ematen ahalegindu da Txinako banku zentrala ...\nVenezuelako krisia: Bolibarra-barra. Egilea(k) BARANDIARAN, Joseba. Argia, Komunikazio Biziagoa, S.A.L 2010 (7)\n... Bestalde, ezegonkortasuna handitu egingo da eta debaluazio gehigarrien usteak xaxatu, petrolioa asko garestitzen ez ba...\n...asa finkatu du (%21eko debaluazioa).Urtarrileko debaluazio bikoitzak permuta edo dolar paraleloa 6,2 bolibar ingurura ...\n...la ustelkeria eta legez kanpoko merkatuari. Debaluazioarekin, bolibarrak dituztenek lehengo dolar erdiak erosi ditzakete...\n...tarako, 2,6ko kanbio tasa finkatu du (%21eko debaluazioa).Urtarrileko debaluazio bikoitzak permuta edo dolar paralel...\n...tu ezina. Hartara, ideia aparta izan du: debaluazio bikoitza. Petrolio esportaziotik datozen dolarrentzat -eta ...\n...4,30 bolibarreko kanbio tasa agindu du (%100eko debaluazioa). Hartara, petrolio kopuru bera esportatuz, lehengo bolibar...\n...ikusgai bazegoen eta Chavezek berak aipatu zuen debaluazioa iragartzean.Horrek guztiak urtetako tradizioa sendotu baino...\nXavier Sala i Martin. Ekonomista. «Ez al du arriskurik Espainian geratzeak? Ez al da lehertuko?». Egilea(k) MARTIN, Xabier. Berria, Euskal Editorea SM 2014 (1)\n...n, horregatik joan behar dugu. Barne debaluazio bat soldatak jaitsiz, ez da orduan irtenbidea?Ez, kostuak m...\nZorraren krisia. AEBetan 2013 erdira arte izango dira %0n interes tasak. Egilea(k) SENAR, Joxerra. Berria, Euskal Editorea SM 2011 (1)\n...en batez besteko errenta jaitsi egiten da, eta debaluazio orotan bezala, atzerriko herrialdeekin alderatuta lan kostu...\nZorraren krisia. Euroa arriskuan. Eta desagertuko balitz euroa?. Egilea(k) SENAR, Joxerra. Berria, Euskal Editorea SM 2011 (1)\n...ra herritarren errenta eta aurrezkiak. Automatikoki, debaluazioaren ondorioz lan kostuak jaitsi eta produktibitatea handitu egi...


kritiken hemeroteka » Graffitien ganbara(tik)\nGraffitien Ganbara / Joxe Austin Arrrieta / Gipuzkoa Donostia Kutxa, 1997\nGraffitien ganbara(tik) Itxaro Borda / Hegats, 1997-12\nAspalditik libururik erosi gabean, paketeak postaz iristen direnean, nonbait hitza (a)ments, paperezko geriza, urduri xehekatu eta ikusi dudalarik Joxe Austin Arrietaren olerki bilduma bat zekarrela tartean, emozioak hartu nau: Koldo Izagirren gisa, Arrietaren poesiek beti harri zizelkatu-berri usaina ekarten didate, “gauerdiko trenetan” irakurtzen nituen Mintzoen Mintzak (1989) hura gogoaren zihikatzaile. Idazle frustratua nabilen une honetan, —salbatoki bakarrak zaintzen saiatu arren, aitzurrak, palangaxkak, palatxoak edo pintura freskoz emokatu ixopak dauzkat eskuartean noski behialako luma baino ardurago— “gutizia” hazten dit Joxe Austin (H)Arrietaren Graffitien Ganbara izeneko bildumak: badakit idazle donostiarraren obretan uztartzen direla segurki, funtsa eta moldea, hitza —gurea…— bere betetasunik gehienean orrialde zurian etzateko orduan. 1995eko Irun hiria literatur saria erdietsi duen honek ere ez du “tirantasuna” galdu.\nOlerki bilduman zehar, egileak bidaia batera gomitatzen gaitu: lekuak, solasak, garaiak, euskalkiak, forma eta erreferentzia poetikoak agertzen dira bideko zedarri edo Matxitxakoko itsasargi beharrezkoaren antzera. Mississipiko kotoi-zelaietarik, Peru Abarkaren eleak bihikatuz, Maiakowski gurutzatuz Moskuko elurtean, Donostia eta Aturri hegiraino garamatza Arrietaren poesiak, burzoroa sortaraziz eta ohizko pentsa-mugak errautsiz. Bidaia doloretsua bistan 120 dena, herri izan nahiko lukeen eta herri oso izatera uzten ez duten lurraldean barna: hil-zoriaren kontzientzia azkarra duen hizkuntzak biltzen eta munduaren mila erasoei zabalik atxikitzen gaituen lurrekoak gara.\nBarne/kanpoko bihotz-leialtasunaren guda hori, titulutik beretik antzematen zaio bildumari: graffitiak normalean edozein tokitako hormetan publikoki hedatzen dira, eta ez ganbara baten intimitate mutuan. Dikotomia horretatik, ttanttaka, mailu eta burni-kolpe ozen zein ixilka ixurtzen da Joxe Austin Arrietaren olerkigintza guzia, ederki erakusten duelarik barneko eremu dudakorretan, kanpoko ilun-izpientzat irekidura bat badela, eta alderantziz? Poesia, gure mintzairan behintzat, graffiti ezabakor bat dela frogatzen du donostiarrak, alabaina legea beren alde dutenek noiznahi gorde ditzakete ganbaratik hertsienetan itxuratu hitzen margoak; prekaritaterik handienean badabil herri honen ahots idatzia. Hemen literatura ez da “trukaketa” bat, lehiatzen eta aipatzen den merkatua baino haboroko zerbait da, urrako bat, sokorri eta elkartasunerako dei latz bat, urgentzia absolutoan eraikin baten oinetan pausatzen den harri heze eta mingarri bat.


Lau ikastaro antolatu ditu Jaikik, Dantza Astearen barruan - Aretxabaleta - Goiena.eus\nLau ikastaro antolatu ditu Jaikik, Dantza Astearen barruan\nMirari Altube 2018-05-16 08:05\nLaugarrenez antolatu du Jaiki elkarteak, Udalaren laguntzarekin, Dantza Astea. Maiatzaren 25etik ekainaren 1era artean ikuskizun eta saio mordoa eskainiko dituzte, baita ikastaroak ere, besteak beste, tangoa eta dantza afrogaraikideak helduendako eta Kontakids eta dantza urbanoak umeendako. Hilaren 26an izango dira horiek.\nHelduek bi izango dituzte: batetik, tangoa ikasteko saioa, kuartelean (10:00-13:00). Gasteiztik etorriko diren Teok eta Pilik egingo dituzte irakasle lanak. Eta bestetik, dantza afrogaraikideak izango dira protagonista Arkupen (10:00-13:00), Arantza Iglesiasen gidaritzapean.\nUmeek, 2 eta 5 urte artekoek, Kontakids saioa izango dute, Zigor Lasagabasterrek gidatuta, kiroldegian (11:00-12:00). Eta helduagoek, 6 urtetik gorakoek, dantza urbanoak egingo dituzte Iruñeko Yummygyalsen eskutik.\nIzena emateko epea zabalik dago. Hona bideak: tangoa eta Kontakids: 688 84 37 01; afrogaraikideak: 659 35 92 21; eta dantza urbanoak: 688 81 96 65. Baita jaikielkartea@gmail.com helbidean eta Facebook bidez ere.


Bono kanpainaren behin betiko balantzea — Baltistan Fundazioa\nBono kanpainaren behin betiko balantzea\nAtxiki dugun PDFan ikusi ahal izango dituzue 2016ko Hushe Ibarreko eskolatze hainbat datu, eta igorri dizkiguten eskoletako neska-mutikoen zenbait argazki eta eskertza gutun.\nBono kanpainaren azken balantzeak ez du asko aldatzen duela gutxi argaitaratu genuen behin behinekoa. Azken kopuruak berdinak dira, baina merezi du azpimarratzea diru-truke on bat lortuta eta urtean zehar tantaka iristen diren dohaintzei esker, hurrengo ikasturteko diru-kopuruak hobetzeko balio ohi dutenak, posible izan dela 593 nesken eskolatzea ziurtatzea.\nAtxikitzen dugun PDFan begiratzen baduzue ohartuko zarete Gobernuko hainbat eskola bat egiten ari direla Public Schooletako gurasoak eta Felix Foundation Baltistan lantzen ari diren hezkuntzaren hobekuntza planarekin. Urtean zehar, Taliseko Government Schoolek, ikasle kopuruari dagokionez eskualdeko garrantzitsuenetakoa, planarekin bat egitea espero dugu.\nGure hurrengo erronka, Machulon bi gela berri eraikitzea izango da, Bigarren Hezkuntza eskaini eta ikasleen artean, bereziki nesken artean, lehen hezkuntzatik jauzia egiterakoan gertatzen den eskola-uztea ekiditzea.


Enpresa Azoka: pizgarri berria Arabako ekintzailetzarako - Araba ekinean\nEkin Breakfast: gosaltzea ekintzailetzari buruz hitz egiten dugun bitartean\nGimnasio alternatiboak, natxoak saltzen dituzten enpresak, bizikletetarako argiak, pastelgintza ekologikoa, aztura osasungarrien tailerrak, kandelak, lanparak….. Horiek dira Arabako zortzi ikastetxetako LHko ikasleek sortutako 35 enpresek saltzen dituzten produktu eta zerbitzuetako batzuk. Gaur, #alavaemprende ekimenaren Enpresa Azokan erakutsi eta saldu dituzte.\nBertan jokatu dute, ringaren erdian, enpresa-borrokaldia, zeinean ikasleek beren proiektuak defendatzen zituzten minutuko iraupena zuen speech batean. Gasteizko Udalaren, BIC Arabaren eta Metxaren ordezkariak zituen epaimahai batek aukeratutako finalistak hiru izan dira: Bakeology Gasteiz, Includep eta Phoneland.\nLehenengoa pastelgintzako produktu ekologikoak egiten dituen enpresa da; bigarrenak gizarteratzera bideratutako hainbat zerbitzu eskaintzen ditu; eta Phoneland, aldiz, telefono mugikorren alokairuan aritzen da. Horiexek dira Araba Ekinean ekimenean apirilaren 19an parte hartuko duten hiru finalistak. Hiruetako batek saria jasoko du “Zure ideiak balio du” lehiaketaren markoan.\n“Ikaslan” programaren barruan dago ekimen hori, eta maila ertaineko eta goi-mailako ikasleek enpresa bat sortzeko aukera dute programa horri esker, horretarako prestakuntza eta tutoretzak jasota. Horrela, jende guztiak hurbiletik ikusiko du ikasle gazteen sormena eta espiritu ekintzailea.


46/2021 FORU DEKRETUA, ekainaren 2koa, zeinaren bidez xedatzen baita Teresa Catalán Sánchez andreari ematea 2021. urteko Vianako Printzea Kulturaren Saria.\nNafarroako Gobernuak sortu zuen, 1990ean, Vianako Printzea Kulturaren Saria, eta haren helburua da aintzat hartzea kulturaren edozein arlotan pertsona edo erakunde nabarmenek egindako lana, dela sorkuntzan, ikaskuntzan edo ikerkuntzan, dela kultura hedatu eta sustatzeko lanetan.\nNafarroako Kulturaren eta Arteen Kontseiluak erabaki du Nafarroako Gobernuari proposatzea Teresa Catalán Sánchez andreari eman diezaiola 2021. urteko Vianako Printzea Kulturaren Saria, egin dituen merezimendu nabarmenengatik.\nTeresa Catalán Sánchez (Iruñea, 1951) nazioartean ospea duen konpositorea da, genero guztietako 70 obra baino gehiago egin dituena. Espainian izan den lehen konposizio-katedraduna izan da, eta Madrilgo Goi Mailako Kontserbatorioan aritu da. Musikaren teoria modernoari buruzko hainbat funtsezko tratatu egin ditu; musika jarduerak sustatu ditu eta musikaren munduan erreferente bihurtu da, non irakaskuntza eta ikerketa batera egin baititu.\nBeste aitorpen batzuen artean, 2017an Musikako Sari Nazionala jaso zuen, eta Merezimendu Zibilaren Ordenako Ohore-domina dauka.\nPablo Sarasate Kontserbatorioan egin zituen musika-ikasketak eta bertan lortu zuen Pianoko eta Konposizioko titulua. Fernando Remacha, Juan Eraso, Luis Morondo, Luis Taberna eta beste musikari nabarmen batzuekin ikasi zuen. Bere ikasketak zabaldu zituen Italian; Musika Sormeneko eta Estetikako masterra egin zuen Valentziako Unibertsitatean, eta Artearen Filosofian doktoratu zen bertan.\nMadrilgo Musikako Goi Mailako Errege Kontserbatorioko Konposizio eta Instrumentazioko katedradun emeritua da, eta Madrilgo Unibertsitate Politeknikoko Musika eta haren zientzia eta teknologiari buruzko Doktorego Programako Batzorde Akademikoko kide.\nJAKIUNDEko kide hautatua da, Arte Eszenikoen eta Musikaren Estatuko Kontseiluko kidea, Musikaren Kontseilu Nazionalekoa, Espainiako Orkestra eta Koru Nazionalekoa, Errege Antzokiaren Kontseilukoa, eta Iruñeako Taldea Musikagileak taldeko eratzaileetako bat, zeinarekin musika sortu eta zabaltzeko lan eskerga egin baitzuen. Era berean, nazioarteko ikastaro, topaketa eta jaialdi askotako musika saila zuzendu du.\nCatalán “Sistemas compositivos temperados en el siglo XX (2. argitalpena)” tratatuaren egilea da eta “Música no tonal. Las propuestas de Julien Falk y Ernst Krenek” obraren egileetako bat dugu. Liburu eta aldizkari garrantzitsuetan argitaratu ditu artikuluak, baita zenbait musika-lan ere Espainiako eta Alemaniako argitaletxeetan. Zenbait aldizkari espezializatutako erredakzio kontseiluko kide ere bada.\nDiskoak, liburuak, artikuluak eta txostenak argitaratu ditu. Haren obretako batzuk Estatuko zenbait kontserbatorioren ikasketa-programetan sartuta daude. Haren obrak jaialdirik garrantzitsuenetan programatu dituzte, eta hainbat herrialdetan, hala nola, Alemania, Italia, Argentina, Errusia, AEB, Frantzia, Holanda, Kuba eta Errumanian.\nHoriek horrela, Nafarroako Gobernuak, Nafarroako Kulturaren eta Arteen Kontseiluaren proposamena ikusita, bidezkotzat jo du hari ematea 2021. urteko Vianako Printzea Kulturaren Saria.\n1. Teresa Catalán Sánchez andreari ematea 2021eko Vianako Printzea Kulturaren Saria.\n2. Foru dekretu hau Nafarroako Aldizkari Ofizialean argitaratzea eta Teresa Catalán Sánchez andreari jakinaraztea.\nIragarkiaren kodea: F2109125


Zer den eta zeintzuk diren bere funtzioak\nGure eskualdeko behatokia Ezagutzaren Kudeaketarako tresna bat da. Datuen bitartez, eskualdeko errealitatearen analisia eskaintzea du helburu. Analisi hori tresna baliagarria izan daiteke eskualdeko errealitate sozio-ekonomikoa ezagutzeko eta ulertzeko.\nInformazio kuantitatibo eta kualitatibo fidagarria jaso, analizatu eta sortu.\nEskualdea eta bere garapenari buruzko ikuspegi zabala eskaini.\nHainbat datu estadistiko kontsultatzeko sarbide informatikoa erraztu, pertsona bakoitzak bere analisiak egin eta bere ondorioak atera ditzan.\nDatuak zabaldu eta erabiltzaileen eskura jarri.\nUdalerriari buruzko informazio estatistikoa aurki dezakezu hemen, modu azkar eta errazean. Datu base honetan udalerri mailako 500 adierazle baino gehiago biltzen dira sistematikoki. Datuak aukeratzeko hiru aukera daude: lurraldearen arabera, gaiaren arabera edo daten arabera.\nEz dira datu kuantitatiboak bakarrik azaltzen, baita datu hauek estatistikoki analizatu eta mapa tematikoak egiteko aukera ere. Mapa tematiko hauek s-map 2007 Standard doako aplikazioaren bitartez egiten dira. Programa hau emaitzen orrialdetik jaitsi daiteke.\nAdierazle taulan sartu\nGuk egindako ikerketa, txosten eta dokumentu guztiak izango dituzu eskuragarri eskubi aldeko argitalpenen atalean (Ekonomia eta enplegu buletinak).\nSarean aurkitu ez duzun datu bati buruzko kontsulta pertsonalizatua egin nahi baduzu, telefono, fax edo korreo elektronikoaren bitartez jar zaitezke harremanetan Hiri-Behatokiko taldearekin.\n2004 urtean sortu zen irabazi asmorik gabeko elkartea da. Eragile ekonomiko eta sozialek osatuta dago, eta bere helburu nagusia herri ikuspegiz Euskal Herriari buruzko ezagutza sortu eta eskaintzea da.\nGaindegia, beraz, eragile ekonomiko eta sozialei gure herriari buruzko ezagutza eskaintzera datorren behategia da.\nLurralde zein sektore arteko lankidetzatik hasten da tokiko arazo zein nazio mailakoei egoki erantzuteko bidea.\nEkonomia eta enplegu buletina 2017ko 2.hiruhilekoa\nEkonomia eta enplegu buletina 2017ko 1.hiruhilekoa\nEkonomia eta enplegu buletina 2016ko 4.hiruhilekoa\nEkonomia eta enplegu buletina 2016ko 3.hiruhilekoa\nEkonomia eta enplegu buletina 2016ko 2.hiruhilekoa\nEkonomia eta enplegu buletina 2016ko 1.hiruhilekoa\nEkonomia eta enplegu buletina 2015eko 4.hiruhilekoa\nEkonomia eta enplegu buletina 2015eko 3.hiruhilekoa\nEkonomia eta enplegu buletina 2015eko 2.hiruhilekoa\nEkonomia eta enplegu buletina 2015eko 1. hiruhilekoa\nEkonomia eta enplegu buletina 2014ko 4. hiruhilekoa\nEkonomia eta enplegu buletina 2014ko hirugarren hiruhilekoa\nEkonomia eta enplegu buletina 2014ko bigarren hiruhilekoa\nEkonomia eta enplegu buletina 2014ko lehenengo hiruhilekoa


Deba ibaiari buruzko erakusketa — Soraluzeko Udala\nDeba ibaiari buruzko erakusketa\nDeba ibaian jaso eta erregistratutako uraren soinuak eta ibaiari lotutako bestelako kontuak entzun eta ikus daitezke gaurtik hilaren amaierara arte Ibar Oihar izeneko erakusketan.\nGipuzkoako urak soinu bidez erregistratzeko egitasmoa da Ibar Oihar, eta dagoeneko bi emaitza eman ditu: Ibar Oihar webgunea batetik, eta izen bereko erakusketa bestetik, Deba ibaiari eskainiak biak. Egitasmoa Gipuzkoako Ur Kontsortzioak garatu du, Cristina Enea Fundazioarekin eta AudioLab-ekin elkarlanean.\nGipuzkoako ibaien soinuen erregistroari eta soinu-mapa egiteko proiektuari Deba ibaiak eman dio hasiera. Leintz-Gatzagan sortu eta Deban itsasoratu arteko bidean, makina bat grabazio egin dira, ibaiaren izaera eta bere ingurunearen ezaugarriak soinu bidez erregistratzeko. Horiek denak http://gipuzkoakour.eus/IbarOihar/ webgunean daude entzungai, soinu ezberdinak atalka sailkatuak (natura, mekanikoa, urbanoa, gizartea, elkarrizketak, bioakustika…).\nIbaia soinu bidez erregistratzearen ondorioz sortutako material eta hausnarketa guztiak berriz, ikusgai daude Ibar Oihar erakusketa ibiltarian. Bertan, Deba ibaiaren soinu- mapa kontsultatu eta bertako soinuak entzuteko aukeraz gain, bisitariak Deba ibaiari lotutako informazioa eskura dezake zenbait modulu eta panelen bidez, hala nola Deba ibaiak gatzarekin duen harremana, bere nabigagarritasuna edota ibaiak bailarako industriarekin izandako harreman estua, besteak beste.\nErakusketa ibiltari hau kiroldegiko erakusketa gelan ikusgai izango dugu urtarrilaren 18tik 31 arte.


Boliviako amazoniako kantek eta dantzek bete dute kultur etxea - Lasarte-oria - Txintxarri.eus\nBoliviako amazoniako kantek eta dantzek bete dute kultur etxea\nTxintxarri Aldizkaria 2022-06-19 22:35\nMoxoseko San Ignacio Musika Eskolako taldeak bere azken diskoa Majara'Iwa aurkeztu du Manuel Lekuona Kultur Etxean egindako emanaldian.\nEnsamble Moxos orkestra Boliviako amazonian dagoen Moxoseko San Ignacio herriko Musika Eskolaren ikurra da, eta boliviar ekialdeak munduan duen kultura-enbaxadore nagusi bihurtu da. Lasarte-Oriara ekarri duen Europako biran hogei kontzertu eman ditu azken hilabetean, horietako bost Gipuzkoan.\n2003an egin zuten lehen bira eta ordutik behin baino gehiagotan etorri dria Euskal Herrira, beraien "bigarren etxera". Hala, gogoratu du Raquel Maldonadok saioaren erdialdean ikus-entzuleei esandako hitzetan. Ibilbidea oparoa dute, oraingoan Majara'Iwa zazpigarren lanaren edukia aukeratu dute. Izenak "santua" eta "dirdira" esan nahi du.\nIkuskizuna kolonia garaian gertatutako mestizajearen amalgama bat da. Moxos jesuiten misio baten gune izan zen, eta Europatik inportatutako musikarekin uztatu dute jatorrizko adierazpena. Izan ere, musika euren identitatea eta historia berreskuratu, eta hori aldarrikatzeko bidea da.\nTaldekide guztiak San Ignacio de Moxoseko indigenak dira, bertako musika eskolakoak eta emanaldi horiei esker lortzen duten dirua eskolarentzako finantzazioa lortzeko bide bat dira. Taupadak GKE bidasoarraren laguntza izan dute urteotan\nEnsamble Moxos taldearen emanaldia\nTxintxarri Aldizkaria eka 19 Kultura


Elkarrekin - - Tolosaldeko ataria\nAinhoa Bengoetxea 2019-12-04 15:58\nDenboraldi honetan ateratako emaitzak aztertuz, eta aurreko asteburuan Aurrera Vitoria taldearen aurka lortutako berdinketa kontuan hartuz, aste berri bati hasiera indarrez eman genion.\nAipatzekoa dut, aurtengo ligako mailara ohitzea kostatzen ari zaigula, garaipenak begi aurretik urrundu eta porrotak gertuago sentitzen baititugu. Baina ez dugu etsiko!\nPartidari dagokionez, urduritasuna eta gogoa nabaria zen gure artean, garaipena gurea izatea beharrezkoa genuelako. Oraingoan, 16:30ean Berriozarren aurka jokatzen genuen Berazubin. Haiek gu baino goragoko postuan kokatzen ziren, eta horrek zeresana ematen zuen partidako konpetentzian. Jokozainak partidari hasiera eman, eta 11. minutuan, Maria Martijaren gol ikusgarriarekin aurre hartu genuen markagailuan. Hau horrela, lehenengo zatiari gogotsu ekin genion, markagailuan gora egin nahian. Nahiz eta atsedenaldia bitarte gol gehiagorik ez sartu, Imanolen hizketaldia jaso ondoren, bigarren zatian segituan aurrera egin genuen. 52. minutuan, Saioak bi eta hutsekoa lortu zuen. Jada, partida modu berezi batean dastatzen ari ginen, eta garaipena gureganatzeko gogoa nabaria zen. Hala ere, zapore gazi apur bat dastatzea tokatu zitzaigun, Berriozarrek partida 2-1ean ipini baitzuen. Partidari amaiera emateko ordea, nik 75. minutuan, hainbeste esperotako gola sartu nuen, markagailua 3-1 utziz.\nBestetik, gogoan hartzekoa dut lesionatuen behar handia sumatzen dugula. Guztiok batera jokoan ez aritzeak eragina du gutariko bakoitzarengan, eta zeresanik ez, taldearengan. Bihotzez animoak zuetako bakoitzari, eutsi gogor! Ahaztu gabe, talde guztiaren izenean Juneri pankarta bat egin genion, datorkion ebakuntzan ilusioz aurrera egiteko.\nOrain, zubia tartean izanik, atsedenerako tartetxo bat dugu, pilak berriz betetzen joateko eta jarraian Oiartzunen aurka topera jolasteko.\nGogoan izan neskak, aurrera elkarrekin!


Minsk 2.0: Post Scriptum (Vladimir Suchan) – Euskal Herria ★ Donbass Elkartasun Komitea\nMinsk 2.0: Post Scriptum (Vladimir Suchan)\nJatorrizkoa ingeleraz: Vladimir Suchanen bloga (Logos Politikos)\n2015ko otsailaren 15\nMomentuz Debaltsevoko poltsan borrokak gelditu gabe jarraitzen du. Ukrainako tropak, Poroxenkok ezetz esan arren, inguratuta izaten jarraitzen duten, baina Kievek inguratze hori hausten saiatzen da.\nInperioak eta Kieveko erregimenak independizatutako errepubliketan burutuko diren “tokiko hauteskunde berriengan” itxaropen handiak dituzten, hauek gaurko liderrak erregimenaren kolaborazionistengatik ordeztuko dituztela espero dute.\nEmaten du “lidergo” berri horren pean emango dela errepubliken desmilitartzea eta armagabetzea (10 puntua: “Atzerriko indar armatu, ekipamendu militarra eta mertzenarioak Ukrainako lurraldetik ESLAren ikuskaritzapean erretiratzea. Talde ilegal guztiak desarmatzea”). Hauteskunde berri hauen data, hala ere –oraindik Kievek ez ditu errepublika hauek ez euren liderrak zilegitzat hartzen-, ez dago definituta, aldaketa guztiak 2015ko bukaera arte bete behar direla eskatzen den arren.\nJuntak Donetsk, Gorlovka eta beste hiriak bonbatzeari utziko dio, martxoaren 1erako osatu behar den arma astunen erretiratzeko-beharra betez?\nMinsk 2.0k “talde armatu ilegal” gisa deskribatzen duen Novorossijako Indar Armatuen (Minsk 2.0ren arabera, errepublikek ere ez dute izaera legal ez politikorik) desegitea eta desmuntatzea modu hauez lor daiteke:\nGaur egungo lidergoaren pean, borondatezko armagabetze eta desegitearen bidez\n“Tokiko hauteskunde berrien” osteko armagabetze eta desmilitarizazioaren bidez (Kievek eta Mendebaldeak nahiago duten aukera)\nErrusiak behartu eta gauzatua\nEdo Kievko erregimenak eta bere aliatuek behartua (de facto inbasioaren bidez)\nMinsk 2.0k, Kievengandik, funtsean, hasieran atsegin portatzea eta ekintza militarrak saiheste soilik espero du, hau da, aldi batez euren helburua alde batera uztea.


“Asalto en la TV” | Ilunkaran\n“Asalto en la TV”\nmaiatza 12, 2011 12:38 pm ⋅ Leave a Comment ⋅ Naroa Ez, honako mezua ez da ETB2-ko arratsaldeetako pelikula mitiko baten bertsio moderno bat. Jarraian txertatu dudan bideoan ez da Clint Eastwood azalduko pistola handi batekin, telebistako injustiziei aurre eginez. Pistola esan dut? Beharbada gaur egungo erasorik garrantzitsuena hitza bera litzateke, hitza hartzea, telebistako agintariei (€ eta $ jaunak, besteak beste) aurre egiteko modu egokiena, botere politiko-mediatiko-ekonomikoei aurre egiteko tresna garrantzitsu hori.\nJarraian azalduko zaizuen bideoa Paul Riosen twitter kontutik lortu dut. Lehenik eta behin Espainiako Estatuko ekonomia eta jendartearekin (sar gaitezen, ekonomikoki bada ere, kolektibo horretan) gertatzen ari denaren beste ikuspuntu bat jaso dut. Informazio horrek beste mezu luzeago bat merezi duenez, lehenengo mezu honetan bertan topatu dudan bideoa txertatzea erabaki dut.\nAspaldikoa da berria, niri behintzat ezaguna egin zitzaidan. Greziarrek orain dela hilabete batzuk jasan zuten erasoari egiten dio erreferentzia: eraso ekonomikoa = gainbehera soziala. Irakasle talde batek, gobernuaren neurriak kritikatzeko asmoz, telebista publikoko saio baten sartu ziren, “asaltatu” egin zuten, piratak bailiran. Asaltatu, egoera larriaren aurrean protesta egiteko. Isilik ez geratzeko. Bideoa ikusgarria da. Poliziaren presentziaren gainetik programan parte-hartzea nola lortu zuten azaltzen da. Oihu asko, baina mezu argiak.\nBertatik lortutako perla bat: “Pueblo, no bajéis la cabeza, no hay oro camino que resistir y luchar”. (itzulpena, jakina)\nPosted in: ikusentzunezkoak ⋅ Tagged: hezkuntza, kapitalismoa, krisia, neoliberalismoa Logging In...\tProfile cancel\tSign in with Twitter


Getariako jarduneko alkatea zigortu dute, taberna bateko zarata dela eta | Gizartea | Berria\nGetariako jarduneko alkatea zigortu dute, taberna bateko zarata dela eta\nNika Lertxundik ezin izango du lanpostu publikorik izan zazpi urtez, arazoan esku ez hartzeagatik\nNika Lertxundi Getariako jarduneko alkatea prebarikazioa egiteagatik zigortu dute, ingurumen gai batean esku ez hartzeagatik: ez zuen erabakirik hartu taberna baten zaratak bizilagunei kalte egitearen inguruan. Gipuzkoako Probintzia Auzitegiak zazpi urtez lanpostu publikoa izateko debekua ezarri dio. Azken hauteskundeetan, Lertxundi ez zen alkatetzarako aurkeztu; EH Bilduren zerrendan 11. postuan joan zen, azkena, eta ez zuen ordezkaritzarik lortu. Bestetik, epaitegiak Lertxundiren aurreko alkatea absolbitu du, Andoni Aristi, zarataren gaiari heldu ziola argudiatuta; zarataren nondik norakoak aztertzeko ikerketa bat eskatu zuen.\nLertxundiri zigorra ezarri dio epaileak, frogatutzat jo duelako ez zuela esku hartu taberna baten «kutsadura akustikoa» saihesteko. Epaileak azaldu du 2014ko uztailean hasi zela arazoa. Taberna jabez aldatu, eta musika oso altu jartzen hasi ziren. Horrek bizilagunen kexak eragin zituen, eta Aristirekin eta Lertxundirekin bildu ziren gaiari buruz hitz egiteko. Bizilagunei osasunean ere eragin ziela frogatutzat jo du epaileak. «Lertxundik eskumena zuen erabakiak hartzeko, zarataren iturriak kaltea eragiten jarrai ez zezan», hausnartu du epaileak, baina gaineratu du «era arbitrarioan» jokatu zuela. Jokabide horren adibide gisa, arazoa nola bukatu zen esan du: zarata amaitu zen jabeak taberna utzi zuelako. «Esku hartu behar zuenaren gelditasuna erakusten du horrek».\nBestetik, epaileak Aristi absolbitu du. Tabernaren aurkako salaketa gehiago zeuden 2008a baino lehen, zaratagatik. Horietako batean, Aristik esku hartu zuen. Zarata maila aztertzeko ikerketa bat eskatu zuen; horren ondorioz, garai hartako jabeari eskatu zion lokalean hobekuntzak egin zitzala, bizilagunei eragiten zien kaltea amaitzeko. Jabeak ez zuen halakorik egin, eta taberna itxi zuen.\nHorrez gain, epaileak zarata eragin zuen tabernako arduradunetako bat zigortu du. Hiru urte eta erdiko espetxe zigorra ezarri dio, 1.200 euroko isuna, eta tabernari lanetan aritzeko debekua urtebeterako. Horrez gain, zigortutako tabernari ohiak zortzi bizilagunei 23.000 euroren kalte-ordainak eman beharko dizkie, guztira. Auzibidean beste bi tabernari ere bazeuden salatuta, baina epaileak absolbitu egin ditu bi horiek.


Milaka genoma dituen bakterioa - Zientzia.eus\nHasiera » Artikuluak » Milaka-genoma-dituen-bakterioa\nMilaka genoma dituen bakterioa\n2008/09/01 Elhuyar Zientzia Iturria: Elhuyar aldizkaria\n2008/09/01 | Elhuyar\n(Argazkia: Cornell Unibertsitatea)\nBakterio gehienek genoma bakar bat dute; giza zelulek, berriz, bi izaten dituzte, eta landareek, hiru edo lau. Bada, arrain baten hesteetan bizi den bakterio batek, Epulopiscium izenekoak, 200.000 kopia baino gehiago ditu. Erraz gainditu du, beraz, orain arte ustez genoma gehien zituen bakterioaren errekorra: Buchnera aphidicola bakterioa, 120 genoma zituena.\nEpulopiscium bakterioa erraldoia da. 600 mikrometro neur ditzake alderik alde, eta begi hutsez ikus daiteke. Escherichia coli, adibidez, giza hesteetan bizi den bakterioa, mikrometro bat luze da; milioi bat E. coli sartzen dira Epulopiscium batek hartzen duen lekuan.\nHain handia izanik, harrapari gutxi ditu bakterio erraldoi horrek. Baina, normalean, handia izatea ez da ona bakterioentzat, ez baitituzte beste organismo batzuek dituzten sistemak elikagaiak garraiatzeko, eta, beraz, zenbat eta handiagoa izan, orduan eta zailagoa da bizirik irauteko behar dituen elikagaiak zelula osora eramatea.\n(Argazkia: Memorial Unibertsitatea)\nCornell Unibertsitateko ikertzaileen ustez, justu horretan laguntzen diote genomek bakterioari. Nolabait, bakterioaren barruko bolumena mugatzen dute, eta, hala, elikagaiak errazago hedatzen dira kanpotik barrualde osora.\nEdonola ere, Epulopiscium ez da ezagutzen den bakteriorik handiena, Thiomargarita namibiensis izenekoak du ohore hori; 800 mikrometro neurtzera irits daiteke. Ikertzaileek ez dakite zenbat genoma dituen, baina bai barruan egitura handi bat duela, bakuolo bat. Bakuoloak bakterioaren % 98 hartzen du, eta, horri esker, bakterioaren zati aktiboak kanpoko mintzaren ondoan geratzen dira. Epulopiscium-en barrualdea mugatzen duten egiturak berak ere aktiboak dira, hau da, elikagaiak behar dituzte. Bakuoloak, berriz, ez; beraz, T. namibiensis-ek, handiagoa izanik ere, elikagai gutxiago behar ditu.\nLurreko bakteriorik handiena - Zientzia.eus 2017-5-8\nNamibiako bakterio erraldoia - Zientzia.eus 2017-5-8\nHesteetako bakterio baten genoma deskodetu dute - Zientzia.eus 2017-5-8\nE. Coli bakterioaren barietate gaiztoaren genoma sekuentziatu dute - Zientzia.eus 2017-5-8\nBacteria on the fly : Nature News 2000-9-7


"Kinsey" pelikuleari sarrera egoki baten bitartez ekiten jako; protagonistearen bizitzearen barri eukiko dogu Kinsey-k berak sexu jokabideen barri eukiteko preparau baina ikasleek egindako itaunen bitartez. Gauzak holan dirala, luzemetraiaren zati honetan, besteak beste aitagaz izandako gatazken barri jaso eta Clara McMillen zelan ezagutu eban jakin ahal izango dogu. Condon-ek klasikotzat jo geinken errealizazinoa erabilten dau, batzuek morbosotzat hartu leikiezan pasarteak naturaltasun osoagaz erakutsiz. Edozelan be, aurreko mendeko erdialdeko sexologiagaz zerikusia daukien gaiak ez dira bakar-bakarrik ikus-entzuleen arretea bereganatzen dabenak, ezpada ...\nZaratots larregi M-11ko atentaduaren inguruan\nGomutearen osteko zaratotsak M-11ko Biktimen Alkarteko kideek ez dabe ekitaldietan esku hartu. Pilar Manjon alkarte horretako buruak adierazo ebanez, ez etozen bat egun horretarako antolatutako ekitaldiakaz, euren eretxiz, biktimak baketan itxi eta isiltasun eguna zalako. Horrezaz ganera, hainbat komunikabidek, esate baterako Prisa taldearen ingurukoek, behin eta barriro gogoratu dabe, arrazoiz baina helburu politiko argiakaz, PPk erabilitako faltsukeria, atentaduaren osteko egun bietan egilea ETA zala adierazotean. Era berean, PPko hainbat ordezkarik oraindino ez dabe ETAren egiletasun intelektuala baztertzen, hori baiezten dauen ...\n99. zenbakiko artikuluaz\nBizkaie! 2005-04-01 00:00 Bertsolaritzea\nAurrera jarraitu dogu batzuok euskaldun eta bizkaitar izateko asmoa daukagulako. Geuk behintzat, intentzinoa adierazo behar dogu, ez deuskuelako ezer eginda emongo. Bizkaierea, Juanjok dinosten lez, handik eta hemendik hartu beharko dogu, zeaniztar bati aditutako berbak bermeotarrak erabilitakoei lotuz. Eta marraren alde batetik bestera salto egitea gogorra da. Seguru nago erdalgunean jaio garan gehienoi gustauko jakula Bizkaiko oasiren batean jaiotzea, gure berbakerea ona izango zalako inoren zalantzarik barik (ez akaso zuzena edo egokia, baina ez dakit horreek merezidu besteko saririk daukien ...\nNBT’05: aldaketarik bako “bertsokundeak”\nBide batez, Euskal Herriko Txapelketa Nagusian parte hartzeko eskubidea lehenengo lau bertsolariek eskuratu dabe. Saioko sorpresarik handiena Julen Zelaietak emon eban; bertsolari beratarrak hainbatean erakutsi dau jentea poltsikoratzeko itzelezko erraztasuna daukala. Igaz finaletik kanpo lotu ostean, aurtengoa saioan igazko gogo eta grinak igarri jakoz, ez ebalako nerbiorik be azaldu. Ostantzean, saio ona egin eban goiko zortzikoteak. Iñigo Ibarrak bezperan hartutako gripearen lorratzak itxi ebazan bertsoetan, Lopez, Legarreta eta Barberena gorabeheratsu ibili ziran; Etxabek ez euskun igaz plazaratutako doinua entzuten itxi ...\n‹‹ Aurrekoak 1 2 3 4 ... 1237 1238 1239 1240 1241 1242 1243 1244 ... 1332 1333 1334 1335 Hurrengoak ››


Shanghaiko Euskal Etxeko 'Tortilla Txapelketa'\nShanghai, Txina. Eragin handia izan du pandemiak baita Shanghaiko Euskal Etxean SEE ere eta, hala ere, edo agian, horregatik, gero eta garrantzi handiagoa hartu dute Elkarteak antolatzen dituen ekintzek bertan dauden euskaldunentzat. Horregatik bizkor jarraitzen dute Euskal Etxeko arduradunek, eta datorren hitzordua abenduaren 18rako iragarri dute, San Tomas ospatzeko. “Shanghain lortu dugun sagardo burbuiladun frantses batekin eta Txinan bertan egiten den txistorra moduko batekin ospatuko dugu”, adierazi dio EuskalKultura.eus-i Shanghaiko Euskal Etxetik Ikerrek.\nHau ez da izan azkenaldian Euskal Herriko ohiturak gogoan izateko SEEk antolatutako ekintza bakarra. Izan ere, joan den asteburuan ‘Tortilla Txapelketa’ egin zuten eta 25 bat lagun bildu ziren tortilak dastatu, ebaluatu eta saritzeko. “Hamalau bat tortilak hartu zuten parte. Bildu ginenen artean, batzuk Euskal Etxeko bazkideak dira eta beste batzuk bertako lagunak. Euskal Herriko jendea batik bat, baina baita Katalunia, Andaluzia eta Espainiako beste leku batzuetakoak ere. Irabazlea Martin gasteiztarra izan zen, nahiz eta Arabako patatak ez lortu”, azaldu du EEko erreferenteak.\nTxapelketaz gain, aurten ‘Shang Ferminak’ eta ‘Maritxu Kajoi’ festa arrasatearra ere ospatu dituzte. Eta mendi txangoak ere egin. “Pandemia garaia bereziki gogorra egin zaigu, nahiz eta Txinan bertan bizitza ‘normala’ egin zitekeen”, azaltzen du Ikerrek. “Gutako asko ez gara bi urtetan bueltatu Euskal Herrira ezta Txinatik atera ere. Gogorra egiten da hainbeste denboran etxera bueltatu ez izana,” baitesten du.\n“Eta hortxe Euskal Etxeak garrantzi berezia izan du. Bertan biltzea da Euskal Herrian egongo bagina bezala sentiarazteko moduetako bat, EEko ekintzen eta elkarretaratzeen bitartez da. Hala ere, gero eta kanpotar gutxiago dago Txinan, jendea badoa ezin duelako egoera honekin jarraitu, eta ez da jende berria etortzen, beraz ez da erraza”, hausnartzen du gazte ordiziarrak.\nShanghaiko Euskal Etxea Instagramen, shanghaiko_euskal_etxea\n2021eko 'Tortilla Txapelketa' Shanghaiko Euskal Etxean\n'Tortilla Txapelketa' Txinan\nHego Amerikako lagunak\n‘Maritxu Kajoi’ jaia


Jokin Zaitegi XX. Sariketa: Orhan Pamuk idazle turkiarraren lana itzuli beharko dute - Arrasate - Goiena.eus\nJokin Zaitegi XX. Sariketa: Orhan Pamuk idazle turkiarraren lana itzuli beharko dute\nUsoa Agirre 2006-11-03 09:39\nArrasateko AED Elkarteak eta Elkar argitaletxeak, Kutxaren laguntzarekin, urtero antolatzen duten Jokin Zaitegi itzulpen lehiaketaren oinarriak argitaratu dituzte. Aurtengoan Orhan Pamuk idazle turkiarraren Kar (Elurra) idazlanaren lagin bat itzuli beharko dute parte hartzaileek. Abenduaren 31 baino lehenago aurkeztu beharko dituzte lanak AED elkartean.\nItzulpenerako jatorrizko hizkuntza turkiera da; hala ere, jakinik zaila dela turkiera menderatzen duen euskal itzultzailerik aurkitzea, antolatzaileek gutxienez bi hizkuntza erabiltzeko gomendatzen dute. Lehen atal horri dagozkion testuak -ingelesez, frantsesez eta gaztelaniaz- antolatzaileek jarriko dituzte partehartzaileen esku.\nLuis Berrizbeitiak, Aingeru Epaltzak eta Itziar Otegik osatutako epaimahaiak, jasotako itzulpenak aztertu eta haietako bat izendatuko du irabazle 2007ko urtarrilaren amaiera baino lehen.\nSaria eta lana amaitzeko epea\nIrabazleak 9.000 euroko saria irabaziko du Kar (Elurra) eleberria osorik itzultzeko: diru erdia jakinarazpena egitean jasoko du, eta beste erdia lan amaitua entregatu ostean. Lan amaitua 2007ko irailaren 30ean entregatu beharko du Elkar argitaletxean.


Efektu dibertigarria Photoshop-ekin buru handiak sortzeko Sormenak linean\nPaul gondar | | Diseinu tresnak, Photoshop, Tutoretzak\nEfektu dibertigarria Photoshop eman nahi diezun argazki horiekin buruhandiak sortzeko ukitu dibertigarria eta pertsonala. Efektu hau bikaina da haientzat familia edo lagunen argazkiak horien guztien memoria ezberdina izatea bilatzen dutela une handiak.\nIkasi nola sortu efektu oso erakargarria mota guztietako argazkietan erabil dezakezu, lagunen argazkietatik hasi eta Alice in Wonderland-en bihotzen erreginaren estiloa bezalako estetika eskatzen duten proiektu grafikoetara arte.\nPhotoshop lortzen duen argazki-ukipeneko programa bikaina da benetako mirariak oso errealista, baina dena ez da errealista izan behar, ezta? sor dezakegu efektu dibertigarriak garrantzitsuena irudiak eskuratzen duen ukitu dibertigarria denean, kasu honetan dibertigarria sortzen ikasiko dugu efektu burugogorra.\nEgin behar dugun lehenengo gauza gure irudia Photoshop-en irekitzea da, gure argazkiak atzeko planoa izanez gero efektua sortzeko ezabatu behar dugu.\n1 Garbitu atzeko planoa\n1.1 Ezabatu atzeko planoa makila magikoarekin\n1.2 Ezabatu atzeko planoa borragoma magikoarekin\n1.3 Garbitu atzeko planoa irudia hautatuta\n3 Gorputzaren murrizketa\nGarbitu atzeko planoa\nDugu ezabatu atzeko planoa hainbat eratara:\nMakila magikoa erabiliz\nIrudia hautatzea eta kanpoaldea ezabatzea\nEzabatu atzeko planoa makila magikoarekin\nAtzealdea modu desberdinetan ezaba dezakegu, gure argazkien arabera sistema bat edo beste aukeratu dezakegu. Adibidearen kasuan makila magikoa tresna atzeko plano leuna denez, tresna hau erabiltzeko nahikoa dugu hautatu eta egin klik Funtsean, tolerantzia alda dezakegu zehatzago edo gutxiago zehazteko.\nEzabatu atzeko planoa borragoma magikoarekin\nGure aurrekariak leunak badira tresna hau erabil dezakegu azkar ezabatu inolako zailtasunik gabe. Tresna hau erabiltzeko alboko barran hautatu eta atzeko planoan klik egitea besterik ez dugu.\nGarbitu atzeko planoa irudia hautatuta\nAtzeko plano bat ezabatzeko modurik arruntena a erabiltzea da hautatzeko tresna gerora irudiaren kanpoaldea ezabatzeko, aurki ditzakegun hautaketa tresnekin egin dezakegu Photoshop. Aukeratzeko tresna oso ona da begizta magnetikoa non apurka-apurka irudiaren eskemaren hautaketa egingo dugu, goiko menura joango gara hautaketa / alderantzikatu esan Photoshop Aukeratzetik kanpo dagoen guztia hautatu nahi dugu, amaitzeko ezabatu sakatuko dugu eta gure aurrekariak arazorik gabe ezabatuko dira.\nEgin beharko genukeen hurrengo gauza da moztu gure modeloaren burua gerora beste geruza batean bereizteko eta gorputza txikiagoa izateko.\nUrrats hau nahiko erraza da, bakarra hautatu behar dugulako hautatzeko tresna eta inguratu gure modeloaren burua. Hori izan ondoren, egingo dugun hurrengoa a-ri pasatzea da geruza independentea, horretarako goiko menuan klik egiten dugu geruza berria / ebaki bidez. Dena ondo irtengo balitz kapa berri bat eduki beharko genuke gure modeloaren buruarekin.\nHurrengo urratsa da txikitu gorputza gure ereduaren ahalik eta txikiena izan dadin, efektua askoz dibertigarriagoa izan dadin eta emaitza lortu dadin barre gehiago askatu.\nGorputza murrizteko gorputza dugun geruza hautatu eta lasterbidea sakatu behar dugu kontrola + T, goiko menura ere joan gaitezke editatu eraldatu.\nGorputza murriztu aurretik ezin hobea da geruza bihurtzeko gai izatea Objektu inteligentea gelditu horrela kalitatea ez galtzea manipulatzen ari garenean. Horretarako geruzaren gainean egin klik saguaren eskuineko botoiarekin eta sakatu Bihurtu objektu adimendun.\nUrrats sinple batzuekin lortu dugu irudi dibertigarria gure lagunen eta senideen barreak beste modu batean askatu ahal izatea argazki-ukipen programa zoragarri honi esker. Ez dugu ahaztu behar ikasten dugun guztia Photoshop erabilera desberdinak izan ditzake, kasu honetan zerbait egin dugu alternatiboa eta dibertigarria baina beste batzuetan agian ikasitakoa proiektu grafiko batean erabil dezakegu, duela ez asko ikusi nuen efektu hori ile-apaindegi baten kartelean ...\nArtikuluaren bide osoa: Sormena linean » General » Tutoretzak » Efektu dibertigarria Photoshop-ekin buru handiak sortzeko\nA. bizirik esan zuen\nKaixo lagunok, ze atsegin handia zure gune bikainarekin topatzea.\nNire lagun guztiak aurkezten ditut: Mexikon nago\nNire izena Antonio da, 69 urtekoa (zein iradokitzailea den) erretiroa hartu zuen fibromialgiagatik, eta bueno (internet bidez) joan naiz pixkanaka SC6 photoshop-ekin ikasten.\nPhotoshop aurkitu nuenetik, nire mina txikiagoa dela dirudi, nahiz eta egunotan ezer egin ezin den, baina kontua amaitzea ondo pasatzea da eta hori egin dut, eta egindako edozein gauza txikirekin oso pozik sentitzen naiz.\nBeno, esan bezala, Mexikotik desio onenak bidaltzen dizkizuet eta eskerrak creativosonline-ri, eta hemen elkarri begira gaude.\nErantzun A. vivas-i\nAntonio Moubayed esan zuen\nPozik nago gure artikuluak gustatzen zaizkizulako eta Photoshop-en zure atsekabeak lasaitzeagatik.\nPrograma honekin praktikatzen jarraitzera gonbidatzen zaituztet, ikasten jarraitzeko une egokia da beti.\nErantzuna Antonio Moubayed-i\nKe efektuaren tipografia Photoshop-ekin


Gasteizen da Adams familia - Gasteiz - Alea.eus\nGasteizen da Adams familia\nErredakzioa 2019-07-23 08:35\nCarmen Conesa da aktore protagonista. / La Familia Adams\nProdukzio handia da: 40 pertsonatik gora, zuzeneko musika, eta Carmen Conesa aktorea Morticia protagonistaren paperean.\nMadrilgo estreinaldian eta biran izan duen arrakasta erabatekoaren ondoren, ostegunetik aurrera Gasteizen izango da La Familia Adams Broadwayko komedia musikala. Esteve Ferrerek zuzendu eta Letsgok ekoitzitako ikuskizuna Principal antzokian antzeztuko da uztailaren 25etik 28ra bitartean.\nMusikala osatzen duten 28 artistek (abeslariak, aktoreak, dantzariak, akrobatak eta musikariak) antzokiko oholtzara ekarriko dituzte Charles Addams ilustratzaileak sorturiko pertsonaiak. Aktore protagonistak Carmen Conesa (Morticia), Xavi Mira (Gomez), Lydia Fairen (Miércoles),Frank Capdet (Tío Fétido), Alejandro Meda (Pugsley) Meritxell Duro (Abuela) eta Javier Canales (Lurch) dira.\nMusikaleko istorioa Brickmann eta Elicen libretoan oinarrituta dago eta Andrew Lipparen musika du lagun. Chicagoko Ford Center for the Performing Arts Oriental Theatreen hasi zuen ibilbidea obrak 2009an, eta 2010ean Broadwayko Lunt-Fontanne Theatreko eszenatokira ailegatu zen. Arrakasta itzela izan zuen ikusleen artean.


Segurtasunez bidaiatzeko - ZientziaEus\n2008/02/17 Elhuyar Iturria: Teknopolis\nBilboko denda batek asmatu duen produktu berri bat erakusten da bideoan: Kiddy Bus izeneko segurtasun-sistema. Haurrak autobusetan segurtasunez bidaiatzeko diseinatu dute bereziki.\nEgunero, Estatu osoan, zazpi milioi umek erabiltzen du autobusa eskolara joateko. Autoan haurrak segurtasun-sistemak erabiltzera ohitu zirenetik, haur eta gurasoak kontzientziatuta daude seguru bidaiatzearen garrantziaz. Ez autoan bakarrik, baita autobusean ere. Izan ere, autobus berrietan metro BAT 20 baino txikiagoak diren haurrentzat segurtasun-sistemak ipintzera behartzen du Europako arau berri batek.\nBilboko Kidy Froh enpresako arduradunak Europa osoan aritu ziren autobusetara egokitutako haurrentzako segurtasun-sistema baten bila. Merkatuan antzeko ezer ez zegoela ohartu zirenean, berek sortzea erabaki zuten.\nLaster hasi ziren aulkiaren diseinua lantzen. Erreferentziazko produkturik ez zegoenez, pieza guzti-guztiak diseinatu behar izan dituzte eta, noski, baita pieza horiek egiteko moldeak sortu ere. Aurreneko zailtasuna autobusetako besaulkietan aurkitu dute: ez daude estandarizatuta, eta era askotako ereduak daude. Batzuek bi puntuko segurtasun-uhalak dituzte, hegazkinenak bezalakoak; beste batzuek hiru puntukoak, autoen antzera; eta gehienek bat ere ez dute. Haurren aulkia denei egokitu behar zaie, noski. Baina hori ez da eragozpen bakarra:\nMikel Garrido; Kidy Froh: butaka bera ez da gai indar horiek jasateko... hortik etorri dira arazo gehienak\nAutobusetako besaulkiak homologatuta daude orduko 30 kilometroko abiaduran doazela aurrez aurreko talka bat jasateko. Hau da, 12 G-ko talka-indarra jasan dezakete. Haurrak finkatzeko sistema honek, berriz, orduko 50 kilometroko aurrez aurreko talkak jasateko gai izan behar du homologazioa lortzeko. Horrek 25 G-ko talka-indarra esan nahi du, hau da, aurrekoaren bikoitza baino gehiago. Hori dela eta, haurrari ez ezik, besaulkiari berari ere eutsiko dion uhal-sistema bat asmatu behar izan dute, aulkiak aurreko besaulkia jo ez dezan.\nHori lortutakoan, haurra aulkira nola lotu pentsatu behar izan dute. Autobus-istripuetan hiltzen den jende gehiena leihotik hegan atera eta autobusak zapalduta hiltzen da. Hori saihesteko, bost puntuko euste-sistema bat sortu dute, lasterketetako auto-gidariena bezalakoa.\nMikel Garrido; Kidy Froh: Haurra aulkira lotzen\nAutobusei zuzendutako aurrenengo segurtasun-sistema da eta homologazio-proba zorrotzak pasa behar izan ditu. . Ez bakarrik diseinuari dagokionez, materialek ere muturreko baldintzak jasan behar dituzte.\nMikel Garrido; Kidy Froh:: Normak eskatzen zuen produktua izatea ignifugoa, materialak abiadura batetik behera erre behar dira ta toxizitate proba ere pasa behar izan dugu, zeren ume txikiek dena ahora eramaten dute eta ehun denek normatiba horiek bete behar izan dituzte.\nUhal guztiak batzen dituen itxigailuak, adibidez, handia eta gorria izan behar du, larrialdi batean behin ere erabili ez duen edozeinek lehenbailehen ireki ahal izateko. Gainera, irekitzeko, 2,5 kiloko indarra egin behar da, ume txikiek ken ez dezaten.\nArauak betetzea ez da helburu bakarra; bezeroen eskakizunei ere erantzuna eman behar zaie. Bai gurasoek, bai autobus-enpresek, adin desberdinetara egokituko zen aulki bat eskatzen zuten, eramangarria eta tolesgarria, autobuseko edozein txokotan gorde daitekeena.\nProiektu honi ekin ziotenetik, Kidy Froh-ko ingeniariek zenbait prototipo eraiki dituzte; ia urte eta erdi behar izan dute behin betiko diseinua lortzeko. Merezi izan duela diote. Mundu osoko eskariak jasotzen dituzte eta bost hilabeteko itxaron-zerrenda dute. Gurasoek segituan ikusi dute aulkiaren baliagarritasuna, eta Eskandinaviako herrialdetan administrazioak berak etortzen dira sistema honen bila. Hemen, berriz, ez da horrelakorik gertatu.\nMikel Garrido; Kidy Froh: Hemengo administrazioek ez dute hain erantzun garbia eman. Legearen interpretazio desberdinak daude... Pena da legeari begira egotea; umeen segurtasunaz ari gara eta istripu bat gertatu arte ez da neurririk hartuko.\nOrain, KidyBus-a merkatuan dagoela, anbulantzietara egokituko zaien haurrak finkatzeko sistema bat garatzen ari dira.\nIrizarren XXI. mendeko autobusa


Lanaldi partzialeko laneko erretiro-pentsioko kalkuloa zuzenduta - sindicato ESK sindikatua\nLanaldi partzialeko laneko erretiro-pentsioa kalkulatzeko garaian dagoen ezberdintasunik eza adierazten du Auzitegi Konstituzionalak (AK), % 75ean lanpostu hauek betetzen dituzten "Emakumearentzat diskriminatzailea" dela iritzita.\nEpaiaren arabera, pentsioa kobratzeko lanaldi partzialeko kontratuaren erregulazioa langileekin "inkonstituzionala, baliogabea eta diskriminatzailea" da, eta, batez ere, lanaldi partzialeko lanak egiten dituztenen % 75a diren emakumeekin.\nKonstituzioaren aurkakoa da Konstituzioaren 14. artikulua ez duelako errespetatzen: "Berdinak gara legearen aurrean, ezin da inolako bereizkeriarik egin jaiotza, arraza, sexu, erlijio, iritzi edo beste edozein baldintza pertsonal edo sozialengatik".\nLanaldi oso baten pentsioa\nErretiro-pentsiorako, alde batetik, erretiroa hartzeko adina hartzen da kontuan, eta, bestetik, erretiroa hartuko duten pertsonen oinarri arautzailea. Azken adierazle hori, soldata gordinarekin bat datozen kotizazioaren azken 22 urteetako kotizazio-oinarrietatik abiatuta kalkulatzen da. Behin lehen zifra hori lortuta, Gizarte Segurantzak kotizatutako urteak aztertzen ditu langileari zenbat dagokion ikusteko, zenbat eta urte gehiago kotizatu orduan eta portzentaje handiagoa dagokio eta ondorioz, pentsio handiagoa, 15 urte bakarrik kotizatu baditu % 50etik abiatuko da eta urteak gehitu hala portzentaje hori % 100 arte igoko da.\nLanaldi partzialeko erretiroa\nLanaldi partzialean lan egin duten pertsonei, erretiro partziala kalkulatzeko, baldintzatzaile bikoitza aplikatzen zaie: Konstituzionalak baliogabea eta diskriminatzailetzat jo duena. Orain arte, lanaldi partzialeko zerbitzuak eskaini zituenari, pentsioaren kalkuluan, murrizpen bikoitza aplikatzen zitzaion: pentsioaren oinarri arautzailean (lanaldi partzialean egoteagatik gutxiago kobratzen dute, beraz, kotizazio oinarria hartzerakoan hori kontutan hartzen da) eta kotizatutako epealdiaren kalkuluan (jubilazioari begira,langile batek lanaldi partzialean lan egindako urtebete ez zen kotizatutako urtebete).\nKonstituzionalaren epaia bigarren murrizketa hori da. Oinarri arautzailearen murrizketa gehigarria, "Partzialtasun-koefiziente" batetik eratorritako portzentajearen arabera, emakume langileengan batez ere eragiten duen kotizatutako egunen kopurua murrizten duena.\nZeharkako diskriminazioa dago, hemendik aurrera kalkulatzeko moduak ezin du baldintzatzaile bikoitz hori izan. Kotizazio-denbora zehazteko erabiltzen den koefizientea ezabatu da. Lan egindako urte bat kotizatutako urte bat izango da eta berdin izango da lanaldia partziala edo osoa izan den.\nPraktikari dagokionez, Konstituzio-auzitegiaren epai honek ez du atzeraeraginezko izaerarik, hau da, ez die eragiten pentsioa kobratzen ari direnei lanaldi partzialean kotizatu ostean, ezta eskubidea aitortuta izan eta laster kobratzen hasiko direnei ere. Ezta lanaldiaren bi heren lan egin zutenei ere, koefizientearekin, kotizazio egun osoa onartuta dutelako. Edo pentsioak Gizarte Segurantzaren gutxieneko errentaren azpitik kobratzen dituzten pertsonak, gutxieneko pentsio-konpromisoa dutelako.\nEz dezagun ahaztu Konstituzionalaren epaia berehala aplikatzen hasi behar dela, eta Gizarte Segurantzak iragarri zuen sistema informatikoak aldatuko dituela, erretiro partziala hartzen duten erretiratuei pentsioak ordaintzen hasteko.\nEpai hori oraindik oso berria da, eta egia izan arren Gizarte Segurantzak epaia berehala ezarriko duela iragarri duela, oraindik ez dugu aldaketa egingo den epe eta moduei buruzko informazio nahikorik.


Glokalia - Jakin.eus\nAngela Davis lehen aldiz Herbert Marcuserekin ediren zenean, azken honek itaundu zion: «Ziur zaude filosofia ikasi nahi duzula?». Erran nezake galdera horretan ezkutatzen denak eraman ninduela EHUn lan egitera. Kultura zaurgarritik zenbait lekutan idatzi eta idazten dut: azken urteotan Argia-ko blogean, orain Jakinen. Gorputzen lanean buru eta eskuaren arteko hausturarik ez, mundu global batean Paul Celanen meridianoari jarraitzen diot Iraultzaren Plazatik.\nNoizbehinka 78ko erregimen espainolak bere aurpegia erakusten digu mozorrorik gabe. Gürtel auziaren epaia jakin ondoren, entzule-kopuru handiko irrati batean eta deseinu politiko osoz, lider sozialdemokrata espainol batek, Juan Carlos Rodríguez Ibarrak, hurrengo harrokeria bota zuen: «Independentismoak askoz gehiago kezkatzen nau Alderdi Popularrak lapurtu duenak baino» («El independentismo me preocupa mucho más que lo que haya robado el PP», SER irratian). Ezin argiago: Espainiako Erresuma dela medio kapitalaren metaketak hartzen duen era da 78ko erregimena.\nIdeiak gertaera materialak direla ahazten da askotan. Unibertsala entelegatzeko, artikulatzeko, moldatzeko eta adierazteko tresna materialak dira ideiak gizarte batean. Alta, ideien bide materialista gutxietsi dute modako korronte politiko eta kulturalek egun. Razmig Keucheyan Bordeleko Unibertsitatean soziologia irakasleak gogorarazi digu ‘Les idées suffisent-elles à changer le monde? Ce que la bataille culturelle n’est pas’ artikuluan, Le Monde Diplomatique dela medio.\nEgun, ezkerreko mugimendu anitzek ez dute Karl Marx aipatzen. Bertze kasu batzuetan bere izena aipuetan agertzen bada, ez da aintzakotzat hartzen bere ekarpen osoa. Klaseen arteko borroka ez da Marxen ikerketa osoa. Kapitalaren balioa aztertzen ez bada, Marxen ikasbidea erditik mozten da, eta bere sakontasun eta zorroztasuna galtzen dira. Hortaz, komeni da Kapitala idazlanean salgaien eta balio ekonomikoaren inguruko zenbait ikuspuntu agerian lagatzea, ikus dezagun zer suposatzen duen gizarte kapitalista batek.\nMunduan egia unibertsal errepublikarra agertzen denean\nNoizbehinka prozesu politiko eta sozial batzuk humanitatearen historia markatzera heltzen dira. Mugarri horiek denbora apurtzen, geldiarazten eta sailkatzen dute, eta nazioarteko oihartzuna hedatzen dute jendarte edo estatuen artean. Halakoa gertatu da Kataluniako prozesu konstituziogile errepublikarrarekin. Hori dela eta, hiru testu euskaratu ditut, hiru manifestu edo adierazpen, non munduko ahots ezberdinek prozesu horren azken bidea laburbiltzen duten, horren garrantzia eta azken urratsak azpimarratu ondoren, halako prozesu eta mobilizazio baten unibertsaltasuna azaleratuz.\nÉdouard Louis Fronte Nazionalak irabazten duen herrian\nAzken urteetan Frantziako Errepublikaren iparraldean Fronte Nazionalak irabazi du arazorik gabe herri txiki batean. 2017ko hauteskunde presidentzialetan 1.106 hauteslek izan zuten botoa emateko eskubidea Hallencourt herrian. Lehenengo txandan abstentzio-tasa %20,07 (222 pertsona) izan zen, eta emaitza ofizialak halaxe geratu ziren:\nIntelektual ezkertiarren neutralizazioa: Frantziako filosofiatik zenbait ikasbide\nEuropako ezkerrak bere lekua hain hutsik utzi du eszenatoki politikoan, ezen eskuin-muturrak hizkuntza ezkertiarra erabiltzen ikasi baitu. 2017ko martxoaren 20an, TF1 kateak antolatutako debate politikoaren barruan, Marine Le Pen hautagaiak hurrengoa bota zuen: «Il n’y a pas plus anti-écologique que le modèle du libre-échange total» («Ez dago hartu-eman libre erabatekoaren eredua baino ekologikoaren aurkakoagoa denik»).\nHildakoen eta bizidunen arteko ekonomia\n2017ko urtarrilaren 2an John Berger eleberrigile, olerkari eta saiogilearen heriotza jakin bezain fite, berak izkiriaturiko ‘Twelve theses on the economy of the dead’ [‘Hildakoen ekonomiari buruzko hamabi tesi’] euskaratzea erabaki nuen nire blogean. Omenaldi xumea ez ezik, hildakoen eta bizidunen arteko komunitatearen ikerketa ere izan zen. Idazle fin horren ildoari jarraiki, baiezta dezakegu hildakoek bizidunak inguratzen dituztela. Bizidunak hildakoen erdigunean bizi dira. Erdigune horretan daude denboraren eta espazioaren dimentsioak, baina erdigune hori inguratzen duena denboragabetasuna da. Bergerren irizpide zorrotzaren arabera, erdigunearen eta bere inguruen artean hartu-emanak suertatzen dira, ohiki argiak izaten ez direnak. Hartu-eman horietaz baliatu dira erlijioak, mistifikazioak sortuz. Erlijioak kezkatuta egon dira hartu-eman horiek argiagoak egitearren, baina ez dute beti lortu, hartu-eman argiaren bakantasuna denboragabearen eta denboraren arteko muga ukigabe zeharkatu ahal duenaren bakantasunaren ondorioa delako.


jolastoki irekiak ekimena\nBehin eta berriro kirol jarduera sustatzeko ekimen eraginkorrak abian jartzea ezinbestekoak direla ari garen garai hauetan, txalotzekoak dira Donostiako Kirol Patronatuak, Auzoak eta Herritarren Partaidetzako Bulegoak eta Hezkuntza Atalak orain dela urte batzuk abian jarritako ekimena.\nLehen hezkuntzako sei ikastetxe publikotako patioak zabalik egongo dira larunbata, igande eta jaiegunetan ikasturtean zehar, eta egunero uda osoan zehar. Modu honetan, hiriko auzo guztietan aire zabaleko kirola egiteko aukera bermatu nahi da, auzoko kiroldegi, kirol-kantxa eta pilotalekuekin batera hainbat kirol alternatiba eskaintzen dituen kirolaren hiriko mapa osatu nahi delarik.\nInolako ezbairikik gabe honelako ekimenek kirol jarduerarako azpiegitura osatzen dute, bereziki, haur eta nerabeak direlarik onuradun argienak, hauek baitira, askotan, aipaturiko bestelako azpiegituretaz baliatzeko zailtasun gehien dituztenak. Modu honetan, kirolak espazio bat gehiago bereganatzen du gure gazte eta nerabeek beren kirolerako grina asetu dezaten etorkizunerako kirol ohitura osasungarri batzuk bereganatuaz. Honelalako jardunbide egokiak txalogarriak bezain esportagarriak dira gipuzkoako bestelako udalerrietara.\nPublicado por KirolbegiBlog el 23 de Marzo de 2009


Pandemia egoeran langileen osasun baldintzek okerrera egin dutela salatu dute sindikatuek\nApirilaren 28a Lan Segurtasun eta Osasunaren Nazioarteko eguna dela-eta, mobilizazioak antolatu ditu gehiengo sindikalak Hego Euskal Herriko hiriburuetan. Pandemia egoeran langileen osasun eta bizi baldintzek okerrera egin dutela salatu dute eta lan osasuneko politikak errotik aldatzeko garaia dela aldarrikatu dute.\nHego Euskal Herriko hiriburuetan mobilizazioak egin dira Lan Segurtasun eta Osasunaren Nazioarteko egunaren bueltan, gehiengo sindikalak deituta. "Sistema honek gaixotu eta hiltzen gaitu" lelopean irten ziren langileak kalera; Gasteizen asteartean irten ziren eta gainontzeko hiriburuetan asteazkenean.\nELA, LAB, ESK, Steilas, EHNE, Hiru eta Nafarroan CGT-k idatzitako ohar bateratuan "lan-prekarietatearen ondorioz bere lanpostuetan hil eta osasuna galdu duten pertsona guztiak omentzeko eguna" dela azpimarratu dute eta pandemia betean oraindik ere lehen lerroan jarraitzen duten pertsona guztien lana aitortu nahi izan dute.\nPandemia egoeran langileen osasun eta bizi baldintzek okerra egin dutela salatu dute sindikatuek, eta lan osasuneko politikak errotik aldatzeko garaia dela aldarrikatu dute: "Ezinbestekoa da lan-erreformak indargabetzea, kendutako eskumenak berreskuratzea, elkarrizketa sozialeko politika ez-eraginkorrak haustea eta lantokietako segurtasun-baldintzak kontrolatzeari esleitutako baliabide publikoak indartzea."\nErakunde publikoek pandemiak egindako kudeaketa "negargarritzat" jo dute. "Birusarekin elkarbizitzeko estrategia patronalaren adostasunarekin diseinatu zen, eta gaixotasunak aurrera egin eta kutsadurak eta heriotzak areagotu arren, funtsezkoa ez den jarduera ekonomikoari berrekitea eta eustea erabaki zen". Oraindik ez dakite lan zerbitzuetan gertatutako kutsatzeengatik hil diren pertsona kopurua baina berriki jakin dutenez, EAEn 2020ko urritik 2021eko urtarrilera bitartean gertatutako agerraldien %70 baino gehiago lan-arloan gertatu dira.\n“Zero COVID estrategia”\nHori dela eta, Zero COVID estrategia aldarrikatu dute: ikuskapen-lanetara bideratutako bitartekoak Europar Batasuneko batez bestekoaren parekoak izatea, eta ezarritako ekoizpen sistemaren gainean administrazio publikoek "behingoz lan eta osasun arloko agintaritza izatea" exijitu dute.


Kukularrako lotunea egokitzeko proiektuaren lehenengo fasea esleitu du Aldundiak - Hiruka.eus\nJendartea Uribe Kosta 2018-03-14 14:24\nBizkaiko Foru Aldundiak Construcciones y Promociones Balzola enpresari esleitu dio Kukularrako lotunea eraberritzeko proiektuaren lehenengo faseko obrak. Lanon helburua da Arrontegi eta Txorierriko korridorearen arteko zirkulazio-pilaketak gutxitzea.\nBI-637 errepidea Erandioko Kukularran. © BIZKAIKO FORU ALDUNDIA. | Ikusi handiago | Argazki originala\nKukularrako lotunea egokitzeko proiektua obra handia da; horregatik, lanak fase bitan banatu dira. Bidesarea Planaren bigarren biurtekoan daude sartuta biak, Bizkaiko errepideen foru sarea hobetu eta modernizatzeko. Proiektuaren helburua da zirkulazio-pilaketak gutxitzea BI-637 eta N-637 errepideen artean, Arrontegi-Enekuri-Erletxetarako noranzkoan.\nAurreikuspenaren arabera, obrak uda baino lehen hasiko dira eta hamabi hilabeteko epean amaituta egongo dira. Esleipenaren zenbatekoa 5.122.513 eurokoa da.\nProiektuaren fase biak\nLehenengo faseko obrek errepideko 1,2 kilometro hartuko dituzte. Proiektuan, zehazki, honako hau dago jasota, Aldundiak adierazi duenez: Enekuriko jaitsieraren azpian dagoen pasagunean hiru errei egingo dira; Kukularran, Deriorako noranzkoan, lau errei zabalduko dira; eta Arrontegi-Kukularra adarrean bi errei egingo dira. Azken zabaltze horren ondorioz, lau errei egongo dira Arrontegin, Asuerarako irteeratik Kukularrarako irteeraraino.\nBigarren fasea 2019an hastea aurreikusita dago, eta honako lan hauek egingo dira: bi errei egingo dira Avanzada-Kukularra adarraren azken zatian; Arrontegi-Kukularra errepidean adar berria eraikiko da, Avanzada-Arrontegi adarraren azpian; eta, azkenik, Avanzada-Kukularra adarra erabat zabalduko da.\nBizitzan bezala, heriotzaren prozesuan ere lagundu behar da


Herri Ondarea :: Txakolina\nTxakolina saltzeko eta etxerako egiten eben. Etxera joaten jakezan txakolina erosten. Baltza bakiotar batek eroaten eban Bilborako-edo; zuria, ostera, Santurtzi aldera eroaten eben. Lehenago Santurtzin sardinak erreten ziran, eta han meriendetan jateko Santurtzira askotan eroaten eben txakolin zuria.\nOrduan barriketan sartzen zan txakolina. Orain botiletan ipinten da, baina lehen barriketan.\nLehenago txakolina kaderakaz zapalduta egiten zan. Zapaldu ostean, baltzari harria ipinten izan jako ganean, tintea emon dagian. Zapaldu eta barrikan egoten da 4 egun inguru edo 5. Hori irakiten paretan da.\nMahatsaren azalak tintea emoten dau, eta orduan 3-4 egur, ez oso astunak, botaten jakozan gora egin ez egian, azala han azpian egon eiten. Baltzari botaten jakon hori; zuriari ezer bere ez. Zuria direkto egiten da.


Txiki txoko: 2015\n2015(e)ko azaroakren 27(a), ostirala\nHAINBAT LIBURU, HAINBAT IRITZI\nULISES CABAL: "Ikastetxe sorginduko misterioa"\nSalamancako ikastetxe zahar batean fantasma bat dabilen susmoa sorrarazten dute gertaera harrigarri batzuk. Ulises Cabal detektibe aztiak aztertu beharko du hasierako susmo bitxi horiek egiazkoak diren ala ez.\nUlises Cabal liburu-saltzaile jakitun bat da, misterio ilun eta ezkutuak argitzea gustatzen zaiona, bere behaketarako sen zorrotza eta bere dedulzio ahalmen izugarria erabiliz. Ulises Cabalentzat enigma bakoitza azalpen posibleren bat duen erronka da, zaila izan arren.\nEgilea: ikasle prestua ordua: 05:19 3 iruzkin:\nEtiketak: LIBURU IRUZKINAK\nMichael Morpurgo: Kensukeren mundua\nDuten guztia saldu eta belaontzi bat erosi du Michaelen aitak, munduari bira emateko asmoz. Ozeano Barea zeharkatzen ari direla, gau ekaiztsu batean, Michael kareletik behera erori da. Hurrengo goizean hondartza batean esnatu da, uharte jendegabe batean. Robinson Crusoeren antzera bizi beharko du uhartean, baina laster konturatuko da ez dagoela bakarrik, agure japoniar bat prest dagoela bera babesteko.\nAbentura nagusi den liburu honetan adiskidetasuna lantzen da. Ilustrazioek irakurketa errazten dute, azkar batean amaitzen den liburu horietakoa baita.\nEgilea: ikasle prestua ordua: 05:05 3 iruzkin:\nBihotz ausarta. Joanex Urkixo.\nHamalau urte betetzera doanean, Urtzirentzat bizitza ez da oso atsegina. Hutsune handia nabaritu du bere barruan eta ez daki nola bete. Aitaren errietak eguneroko ohitura bihurtu dira. Azterketetan ustelak ateratzen hasi da eta munduko neska zoragarrienaz maitemindurik dago, baina hark ez dio jaramonik egiten. Arazo hauei guztiei aurre egiteko, Urtzik bihotz ausarta duela erakutsi beharko du...\nEgilea: ikasle prestua ordua: 04:59 4 iruzkin:\n"Islandiako hiriburua zein da?", galdetu zion berriz irakasleak mutikoari.\nEta mutikoak ez zekien. Zelan jakingo zuen bada, beste arazo batzuk izan zituen buruan, ez zen entzuten egon. Bazegoen han mapa bat horman zabalik, Islandia mapan non zegoen ere ez zekien.\nIrakasleak erregela hartu eta zutitzeko agindu zion. Zutitu ahala, hiruzpalau kolpe jo zizkion bizkarrean. Haurra isilik eta negar anpuluka geratu zen idazmahaian.\nEskolatik irtendakoan, mutikoak espaloia hartu zuen. Bakarrik zihoan etxerantz, txakur bat hasi zenean bere aldamenean ibiltzen. Hotza egiten zuen, iluntzea zen, mutikoa espaloi gainetik, txakurra kaletik, bazirudien lagun zihoazela goibelean.\nDerrepentean,mutikoak hatz erakusleaz seinalatu zuen txakurra:\n"Islandiako hiriburua zein da?", ozen galdetuz.\nBegirada arraroz erantzun zion mutikoari txakurrak, mutu.\nMutikoak, ustekabean, ostikada gogor bat jo zion boten puntaz. Txakurrak intzirika egin behar izan zuen ihes.\nJoseba Sarrionaindia: Idazlea zeu zara, irakurtzen duzulako.\nEgilea: ikasle prestua ordua: 03:14 1 iruzkin:\nEtiketak: SOINU BANDA\n2015(e)ko azaroakren 9(a), astelehena\nULYSSES MOORE AHAZTUTAKO MAPEN DENDA, Pierdomenico Baccalario\nHiru neska-mutiko, Jason, Julia eta Rick, abentura irrikaz...\nItsaslabarraren ertz-ertzeko etxea, gela misteriotsuz betea...\nIrekitzen den atea...\nAltxorra eskutatzen duen mapa misteriotsua...\nLiburu hau gustatu bazaizu, ez galdu Jason, Julia eta Rick lagunen beste abentura hau. Denboraren atea.\nEgilea: ikasle prestua ordua: 00:58 3 iruzkin:\nAMAIA LAPITZ ETA DIDOREN ERMANDADE SEKRETUA, Katixa Agirre\nMexikoko gertakarien ondoren, Tunisiara joan da Amaia Lapitz, ama eta amonarekin batera oporrak pasatzera. Lasaitasun gutxi izango dute, ordea: batetik, Udaberri Arabiarraren hasierako matxinada egokituko zaie parean; bestetik, Kartago zaharreko hondakinen misterioan nahastuko dira, nahi gabe. Eta Amaia, bere lagun Leila eta Tarekekin batera, abentura berri batean murgilduko da, arrisku eta emozioen artean Tunisiatik Londresera eramango duena.\nEgilea: ikasle prestua ordua: 00:53 1 iruzkin:\nEZEKIEL NORAEZEAN, Jasone Osoro\nEzekielek 15 urte ditu, lagunarte jator bat, neska-lagun moduko bat... Bizitza zoriontsu hori aldatu egingo da, ordea, inoiz ikusi ez duen aita bat-batean agertzen denean: ezagutu nahi luke, batetik, baina baita aldegin izana aurpegiratu ere. Horrez gain, beste hainbat arazo ditu mutilak: arrebarekin eta amarekin dituen eztabaidak, lagunekiko gorabeherak, gustuko bi neskaren artean sentitzen dituen zalantzak...\nEgilea: ikasle prestua ordua: 00:47 13 iruzkin:\n2015(e)ko azaroakren 3(a), asteartea\nHizkuntza diferenteak hitz egiten dituzuenean ez diozue, gehienetan, batak besteari konprenitzen.\nHizkuntza bera erabiltzen duzuenean ere ez diozue, sarritan batak besteari konprenitzen.\nZuen arazoa, benetan, oso zaila da.\nidazlea zeu zara, irakurtzen duzulako. Joseba Sarrionaindia\nEgilea: ikasle prestua ordua: 02:33 iruzkinik ez:\n2015(e)ko urriakren 19(a), astelehena\nUmeak eskolan arazo larriak dituela-eta, amak laguntza eskatu dio maisuari. Umeak ez duela obeditzen eta dena oker egiten duela.\n"Esaiozu umeari bihar nigana etortzeko", esan dio maisuak amari.\nUmea goiz heldu da, deseroso, apur bat beldurturik:\n"Eseri, mesedez", diotso maisuak. "Zein da arazoa?"\n"Esku honekin idaztea nahi du amak...", hasi da umea, eskuineko besoa altxatu eta ezkerraz seinalaturik.\nMaisuak berehala konprenitu du. Amak eskuina erabilarazten diola, haserre egiten diola ezkerraz idazteko mania kaltegarriagatik. Berari ere, amak behin baino gehiagotan lotu zion ezkerreko besoa soinean soka gogor batekin, orain hogeita hamar urte, lehenengo letrak idazten ikasteko orduan.\nOraindik ere ez dio amari esan zer mingarri eta zer gogaikarri egin zitzaizkion eskolako lehen urteak. Zer deserosoa izan zen dena.\n"Zuk ez duzu arazorik", esan dio umeari, eskuineko eskuko hatz erakuslea erakutsiz. "Esaiozu amari bihar nigana etortzeko".\nIdazlea zeu zara, irakurtzen duzulako, Joseba Sarrionandia.\nEgilea: ikasle prestua ordua: 02:51 1 iruzkin:\n2015(e)ko urriakren 6(a), asteartea\nSuertatu al zaizue inoiz oreina ikustea?Niri bai. Behin, mendian nindoala, bat-batean agertu zitzaidan, aurrez aurre.\nUstekabean ikusi eta arnasarik ere ez nuen hartu, mementoa luzatzeko. Harriturik begiratu zidan berak ere neuri: zango luzeko, larru beilegi, adardun, begiak kandelaren sugarren modukoak.\nNeurea balitz bezalakoa izan zen, edo neu berea banintz bezalakoa, une batez, harik eta salto bat atzeruntz eman eta berehala basoan desagertu zen arte orein hori.\nHalaxe egiten dute ihes orainek.\nEgilea: ikasle prestua ordua: 07:12 3 iruzkin:\nZer bare pasatzen den barea. Ziztu bizian pasatuko balitz ez litzateke barea. Bareak ez daki ez abiadan, ez korrika, ez zapasaltoan. Astiro-astiro pasatzen da, putzuaren ertzean geratu den egurraren gainetik, adurrezko lorratz bat utzirik, lehortutakoan zilarrezkoa dirudiena.\nMunduan erlojurik, dirurik, naziorik, erlijiorik ez balitz bezala bizi da barea, denbora aintzat hartu gabe, presa, arin, lehia berbak direnik ere ez dakiela.\nGelditu ez da egingo, mundua arrotza delako, edonondik hel daitekeelako etsaia. Geldirik egonez gero ez luke luzaroan biziraungo, beraz, badoa, baina astiro.\nBidearen amaieran heriotza dagoela dakielako doa, beharbada, hain bare.\nEgilea: ikasle prestua ordua: 07:01 1 iruzkin:\nEz al diozue euria egin ondoren hodeiertzean sortzen den kolore uztai argirari begiratzen?\nEderra eta miragarria zela ostadarra, esaten du amamak, zeruaren adarra zenean, edo Noeren eta Jainkoaren arteko aliantzaren zigilua zenean, edo Erromako zubia zenean...\nEta airean hiru puntu utzirik bezalako isilunea egin ondoren, jarraitzen du:\n"Baina berdin eder eta miragarria da orain ostadarra, eguzki argi-errainuen euri-tantetako errefrakzioa besterik ez omen den arren..."\nEgilea: ikasle prestua ordua: 06:53 3 iruzkin:\nPapertxo batzuk prestatu ditugu: 1 eta 100 ez dakit zenbat bitarteko zenbakirekin. Poltsa batean sartu eta nahastu egin ditugu. Orduan, bakoitzak papertxo bat hartu du, bakoitzak jakin dezan zein ipuin suertatu zaion.\nGutako bakoitzak bere zenbaki ezkutua dauka. Ez dakigu nor izango den irakurtzen hurrengoa, ez zein izango den irakurriko duguna; ipuin batzuk irakurri gabe pasatu baitira, ez direlako zenbaki guztiak banatu.\nLau, bost, sei, zazpi esanez pasatuko dira liburuaren orriak. Zenbakia suertatzen zaionean, irakurleak errepikatu eta irakurtzen hasiko da...\nEz dago gaizki, elkarrekin egiten ditugun gauzetan parte hartzea. Liburu hau irakurri behar badugu, banan-banan denok irakurtzea. Diktaduretan maisuak irakurtzen du, ikasleak entzule dira. Demokratikoagoa da denon artean irakurtzea, eta are demokratikoagoa da bakoitzak nahi duena idaztea.\nLiburu honen autoreak testuok zirriborro moduko bat direla abisatu digu. Berak idatzitak guztia, proposamen apal bat besterik ez dela, zalantzan ipintzeko, eta geuk nahi dugun gauzez eztabaidatzeko.\nOraingoz, ipuin hau irakurtzea tokatu zait, zertan ari garen azaltzeko pasartea. Batzuek ozen eta beste batzuek apal, batzuek ausart eta beste batzuek lotsati, batzuek hobeto eta beste batzuek okerrago, denok ari gara leitzen ikasten. Irakurtzea irakurtzen ikasteko modurik hoberena denez gero, geroago eta hobeto egingo dugula uste dut.\nIrakurtzea, errime irakurtzea, gauzei soinu-banda ipintzea da. Isilean irakurtzea, gogoeta-banda ipintzea da.\nEgilea: ikasle prestua ordua: 06:46 1 iruzkin:\nAMAIA LAPITZ ETA ERREGIN GORRIAREN HILOBIA.\nEgilea: ikasle prestua ordua: 06:25 4 iruzkin:\nHiru neska-mutiko,Jason,Julia eta Rick, abentura irrikaz. Itsaslabarraren ertz-ertzeko etxea, giltzaz itxitako gela misteriotsuz betea.\nArmairu atzean ezkutaturiko atea, inola ere irekitzerik ez dagoena.\nBaina neska-mutikoek ireki egin nahi dute kosta ala kosta.\nEgilea: ikasle prestua ordua: 06:22 5 iruzkin:\nEZEKIEL. Jasone Osoro\nEzekielek hamalau urte ditu. Etxean amarekin eta arrebarekin bizi da, emakumezinguratuta. Aitak etxetik alde egin zuen, eta ez du hartaz oroitzapen askorik. Hamalau urteko mutil gehienek bezala, bizitza bi partetan banatuta dauka; batetik etxeko istiluak daude, eta bestetik kanpoko giroa: eskola, lagunak, koadrilaren lokala eta ... neskak. Neskek buruhausteak ematen dizkiote, etxe barruan eta kanpoan. Ezekielen koadrilako inork oraindik ez dio musurik eman neska bati. Eta denak amorratzen daude. Izan ere, abentura handia da lehenengo musua ematea.\nEgilea: ikasle prestua ordua: 06:15 27 iruzkin:\n2015(e)ko irailakren 23(a), asteazkena\nGuraso agurgarria izateko azterketa pasatu beharko litzateke. Selektibitatearen edo baxoaren antzeko zerbait. Ala zer, autoa gidatzea baino errazagoa da guraso agurgarria izatea? Etsaminak, azterketa gogorrak. Gehienek ez lukete gaindituko etsamina teorikoa eta, are gutxiago, praktikoa.\nEa huts egin ondoren konturatzen diren ikasteko asko dagoela oraindik. Inor ez dela jakinaren gainean bizi. Denok, dena ikasteko dugula oraindik.\nEgilea: garbinearalar@gmail.com ordua: 03:12 1 iruzkin:\nHauxe da ikasleok osatuko dugun BLOGA. Bertan:\nHona hemen gure lehen argazkiak. Ea asmatzen duzun zein herritakoak diren!\nOrain zure txanda da. Zure herriko txoko ezkuturen bat edo ezezagunen baten argazkia igo dezakezu eta ea besteok asmatzen dugun!\nEgilea: ikasle prestua ordua: 02:56 iruzkinik ez:\nEtiketak: GURE TXOKOAK


GED Leioak ezagutzera eman du azaroaren 5eko galdera - leihoa.info\n“Nahi al duzu euskal estatu burujabe bateko herritarra izan?” galdetuko zaie leioaztarrei antolatzen ari diren herri galdeketan\nIragan asteko larunbatean egindako tailer parte-hartzailean erabakitako galdera eman du ezagutzera Leioako Gure Esku Dago taldeak. Leioaztarrei euskal estatu burujabe bateko kide izan nahi duten ala ez galdetuko zaie. Horixe izan zen 50 lagunetik gorako saio hartan hautatu zuten itauna.\nHori aurkezteko dantza-plaza ibilitaria antolatu dute herriko GED taldeko kideek, musika talde batek lagunduta. Arratsaldeko 18:00etan hasi ziren Lamiakoko metro geltokiaren aurreko plazan. Hortik Pinuetara abiatu ziren, eta bertan dantzatu eta hango herritar talde batek prestatutako pintxo janaren ostean, Udondoko Bulebarretik abiatu ziren. Hitzordua gaueko 21:00etan jarrita zegoen. Lehenago, taloak jateko eta zerbait edateko aukera izan ziren bai dantza-plazan ibilitakoek zein galdera ezagutzeko ekitaldira hurbildutakoek.\nEta, nahiz eta iragarri baino apur bat beranduago izan, dantzen tartea bukatutakoan, ekitaldi xume baten bitartez ezagutarazi zuten galdera: “Nahi al duzu euskal estatu burujabe bateko herritarra izan?”. Horixe izango da azaroaren 5ean hautestontzietara hurbilduko diren leioaztar guztiek erantzun beharreko galdera: bai, ez edo zuriz bozkatzeko aukera izango dute. Gure Esku Dago taldeko kideek diotenaren arabera, azken emaitzari erreparatu baino, prozesu osoari begiratu nahi diote. Horrexegatik, herritarren parte hartzea lehenetsi nahi dute, bakoitzaren hautua errespetatuz.\nEkitaldiari Bidean taldeak girotutako erromeria batekin eman zitzaion bukaera.\nInformazio +: GED Leioaren ekitaldian aurkeztutako bideoa.


ELIKA Agricultura | Fitosanitarioak - ELIKA Agricultura\nMAPAren produktu fitosanitarioen Erregistroan jasotzen da honako hauei buruzko informazioa: Espainian baimendutako produktu fitosanitarioak, fabrikatzeko homologatutako substantzia aktiboak, produktu fitosanitarioak erregistratzeko jarraibideak, landare produktuen hondakinen gehienezko mugak eta proben aitorpen ofizialak.\nProduktu fitosanitarioen Erregistroa - MAPA\nZer egiten da fitosanitarioak merkaturatu baino lehen?\nIrailaren 14ko 1311/2012 Errege Dekretuaren bidez ezartzen da produktu fitosanitarioen erabilera iraunkorra lortzeko jarduketa esparrua.\nPlagizidak, pestizidak eta produktu fitosanitarioak nekazaritzan laboreen izurriak eta gaixotasunak kontrolatzeko erabiltzen diren substantzia kimikoak dira. Arriskuen murriztapena eta ingurumenean eta giza osasunean fitosanitarioen erabileraren efektuak murriztea dira Errege Dekeretu honen xedeak. Era berean, izurriteen kudeaketa integratua eta planteamendu edo ordezko teknikak, metodo ez kimikoak adibidez, sustatu nahi dira.\nEra berean, erlazionatutako erakundeek araudi honen helburuak lor ditzaten, Fitosanitarioen erabilera jasangarria lortzeko Ekintzen Plan Nazionala (EPN) sortu zen. 2013-2017 EPNaren iraunaldia 2017ko abenduak 31an bukatu zen, ondorioz, honen berrikusketa eta eguneratze prozesua beharrezkoa izan zen.\n2013-2017 EPNaren emaitzak, urteko txostenak eta bere adierazleak, Europar Batzarreko gomendioak eta sektorearen iruzkinak kontutan hartuta, Fitosanitarioen erabilera jasangarria lortzeko 2018-2022 EPNa berria buruta da.\nFitosanitarioen erabilera iraunkorra – MAPA\nElikagaietan egon ohi diren plagizidei plagiziden hondakinak esaten zaie.\nHondakinen Gehieneko Mugak (LMRak)\nHGMa elikagai edo pentsuetan legez baimendutako plagizida-hondakinen gehienezko maila da, eta honela adierazi ohi da: zatitan, milioika (ppm) edo hondakin-miligramotan, elikagai freskoen kg-ko (mg/kg).\nLMRak ez dira muga toxikologikoak, toxikologikoki onar daitezkeen mugak baizik. LMRak zehazteko, nekazaritzako praktika egokiak eta kontsumitzaile guztiak (kalteberenak barne) babesteko behar den kontsumitzailearen gutxieneko esposizioa hartzen da oinarri.\nUzta bakoitzari ezar dakiokeen LMRak eta plagizidak zein diren zehazteko, Europako Batzordearen plagiziden datu-basea kontsulta daiteke. Era berean, LMRak uzten, uzta-taldeen, uzta-kodeen edo plagiziden arabera egiazta daitezke EBko hizkuntza guztietan.\nEuropako Batzordearen plagiziden datu-basea\nFitxa: Produktu fitosanitarioen hondakinak - ELIKA\nPlagiziden hondakinei buruzko informazio gehigarria\nFitosanitarioen arriskuak – ELIKA\n2017ko urteko txostena: Plagiziden hondakinak elikagaietan (EFSA, 2019) – ELIKA\nEEan hondakinen monitoretzari buruzko EFSAren infograma\nFitosanitarioen hondakinen buruzko legedia – AECOSAN\nHondakinen Gehieneko Mugak – AECOSAN\nErregistroak: EOEO, TOEE, NMEO eta FAEAT\nNekazal-ingurunean fitosanitarioen erabilerak, ustiategian burutzen diren jardueren arabera, erregistro desberdinen izen-ematea baldintza du. EOEO, TOEE eta NMEO dira erregistro nabarmenenak.\nELIKAko Erregistro eta Administrazioaren baimenak atalera sarbidea\nPágina actualizada el 29/07/2019


Escrito el 15 de Agosto de 2016 en vasco con un tamaño de 5,44 KB\nTrantsizio Politikoaren aldian 1976ko abenduan hasi zen Hego Euskal Herrian, Erreforma Politikorako Legearekin batera.\nAmaitu, berriz, Euskal Herriarentzako Autonomia Estatutua onartzearekin (1979) eta Nafarroarentzako Foruen Hobetzearekin. Aldi horren hasieran liskar Eta ika-mika ugari izan ziren, bai politikaren esparruan, bai gizarte Mailan ere.\n1979ko EUSKAL HERRIKO AUTONOMIA ESTATUTUA\n1977ko ekaineko Hauteskunde orokorretako emaitzetan, UCDk irabazi bazuen ere, euskal Eta kataluniar nazionalismoen indarra agerian geratu zen.\nAutonomia aurreko Prozesua egia bilakatu zen 1978ko urtarrilean, Suarezen gobernuak Euskal Batzorde Nagusia sortu zuelako, alegia: Araban, Bizkaian eta Gipuzkoan alderdi parlamentario guztietatik aukeratutako senatari eta Diputatuek osatutako erakundea. Zeregin nagusiak estatuaren proiektua Egitea eta estatuko eskumenen eskualdatzea hitzartzea ziren.\nEstatutu proiektua Osatzean, muga geografikoa izan zen tirabira iturri.\nTestua idaztean, Aurretik EAJk egindako proiektu hartu zuten oinarri, eta beste indar Eta alderdi politiko batzuek berretsi egin zuten.\nErabat onartu Aurretik, gobernuko alderdiak hasiera batean zalantza izan bazuen Ere, azkenean onartu egin zuen. Estatutu proiektu hori Gernikako Batzar Etxean aurkeztu zuten, 1978ko abenduaren 29an. Baina aldez Aurretik, Joan Karlos I.A erregeak Espainiako Konstituzioaren berri Eman zuen Gorte Nagusien aurrean.\nEuskal Batzorde Nagusiaren hurrengo zeregina eskumenen eskualdatzea negoziatuko eta Xedatuko zuen batzorde bat aukeratzea izan zen.\nLehenengo Eskualdatze sortak erantzukizuna eman zien, batik bat, ekonomiaren Alorrean, industria, merkataritza eta nekazaritza nabarmentzen Baitziren.\nKonstituzioa Onartu ondoren, UCD beste hauteskunde prozesu bat egiteko proposamena Egin zuen.\nHego Euskal Herrian, EAJ izan zen berriro ere boto gehien jaso zituen alderdi Politikoa.\nSuarezen Gobernuarekin elkarrizketak izan zituen.\nNegoziaziorako Tartea ireki zen talde nazionalistaren eta UCDren gobernuaren artean.\nAlderdien arteko Hurbiltze bat gertatu zen, hitzarmen politiko bat lortu zuten eta, 1979ko urriaren 25eko erreferendumean, Gernikako Estatutua onartu Zuten.\nAurrez idatzitako Estatutuarekin, hau da, Gerra Zibilean indarrean egon zenarekin Eskatuz gero, Gernikakoak ez zuen aldaketa handirik erakusten, baina Ordura arte onartu gabeko autogobernu maila eta euskal herritarren Eskubideen aitortza biltzen zituen.\nEstatutuan Xedatutakoaren arabera, hautatutako gobernu sistema parlamentarioa Zen, eta, beraz, Eusko Legebiltzarra sortu zuten; 75 diputatuk Osatzen zuten, hiru Lurralde Historikoetako bakoitzeko 25 ordezkarik, Legebiltzar horrek lehendakariarengan jarri zuen bere konfiantza Osoa.\nAutonomia Estatutuaren berezitasunaren oinarria foruak eta eskubide historikoak Aitortzea zen.\nEuskal Autonomia Erkidegoa Arabako, Gipuzkoako eta Bizkaiko Lurralde Historikoekin Osaturik geratu zen.\nHiru probintziek Ordezkarik zituzten gobernuko erakunde guztietan Legebiltzarrean eta Eusko Jaurlaritzan, eta, era berean, bakoitzak bere erakundeak Zituen, esate baterako, Foru Aldundiak eta Batzar Nagusiak.\n1983. Urtean, Lurralde Historikoen Legea onartu zuten, lurralde antolaketa hobeto Taxutzeko eta erakunde bakoitzaren eskumenak definitzeko.\nProbintziako Aldundi bakoitzak zergak ezartzen eta biltzen ditu, eta zenbateko Orokor horretatik zati bat Eusko Jaurlaritzako Ogasun Sailari emango Dio. Era berean, Eusko Jaurlaritzak Madrilgo gobernu zentralari Kupoa Deritzona igorriko dio. Gobernu autonomiak eskumenak ez dituen alor Horietako gastuak ordaintzeko erabiltzen da.\nEuskal Herriko lurralde historikoak Ggk Trantsizioa euskal herrian Euskal herriko estatutuari buruzko legea Lurralde historikoen legea Euskal herriko trantsizioa TRANTSIZIOA


Anjel Larrañaga azkoitiarraren liburua eta diskoa aurkeztu dituzte | El Diario Vasco\nAzkoitiaAnjel Larrañaga azkoitiarraren liburua eta diskoa aurkeztu dituzte\nAnjel Larrañaga azkoitiarraren liburua eta diskoa aurkeztu dituzte\nBertso eta trikiti munduko lagunak izan ziren aurkezpenean. / SUDUPE\nLiburua, eta berarekin datorren diskoa, salgai daude jada 22 eurotan\nJOAQUIN SUDUPE AZKOITIA. Domingo, 28 octubre 2018, 01:18\nHerenegun, Urrategi auzoko elkartean, Anjel Larrañaga Sudupe bertsolari eta pandero jotzaile azkoitiarraren liburua eta diskoa aurkeztu zituzten. Aurkezpenean, Anjel Larrañaga, Joxean Agirre idazlea eta Marta Agirrezabala Lankuko koordinatzailea izan ziren eta bertan, bertso eta trikiti munduko hainbat lagun izan ziren.\nJoxean Agirrek idatzitako Anjel Larrañagaren 'Lana festa bihurtuz' liburua argitaratzeko; Azkoitiko eta Azpeitiko Udalen eta Eusko Jaurlaritzak laguntza izan du.\nLau zatitan banatu da liburua. Lehen zatian, Andoni Egañari eta Anjel Valdesen elkarrizketetan, Larrañagak kanturako edo dantzarako bertsoak egiteko dituen teknikak eta Kupela fenomenoa nola sortu zen azalduko ditu. Bigarrenean, Larrañagaren bizipenak kontatu dira; Mendizabal baserrian jaio zenetik , etxe sorginduen magia, musika eta bertsoz inguraturik.\nBertsoak eta letrak\nHirugarren zatian, berriz, ingurukoen iritziak jaso dituzte. Agurtzane Elustondo Euskal Herriko Trikitixa Elkarteko lehendakaria, Tomas Soraluze Epelde eta Xabier Alberdi Zabale dira liburuko iritzi emaileak eta azken zatian, orain arte argitaratutako bederatzi diskoen bertsoak eta letrak jaso dituzte.\nPresentadas alternativas de accesibilidad a los vecinos de Floreaga EH Bilduk pentsioei buruzko konpromezua eskatzen dio Udalari


Muskizko Udala - Euskalerriaren Adiskideen Elkartea delakoak duela 70 urte egin zuen bazkideen urteko batzarraren urtemuga\nEuskalerriaren Adiskideen Elkartea delakoak duela 70 urte egin zuen bazkideen urteko batzarraren urtemuga\n“Loperen hezurrak” izenburupean, datorren maiatzaren 12an, Muñatones gazteluan, Euskalerriaren Adiskideen Elkartea deitutakoak duela 70 urte egin zuen bisitaren 70. urtemuga ospatuko da, eta Muskizko Udalak ospakizun honetan parte hartuko du, ekimen hau antolatu duen El Pobaleko burdinolarekin eta beste hainbat erakunderekin batera. Nabarmendu behar da Kultura Ondarearen Europako Urtearen programaren barruan sartuta dagoela jardunaldi hau.\n1948raino egin behar da atzera, festa eta kultura sustatzeko “Euskalerriaren Adiskideen Festa” izeneko ekimenaren nondik norakoak ezagutzeko. Festa horretan, gazteluaren ondoan, gaur egun desagertuta dagoen San Martin baselizan aurkitutako hezur batzuen hondar batzuetatik egindako azterketa mediku-forentse bat aurkeztu zen jendaurrean. Hezur horiek, antza denez, Lope García de Salazarrenak dira.\nMuskizko historia eta ondasuna, eta batik bat, gaztelua bera ezagutarazteko asmoz, “Loperen hezurrak” jardunaldiaren baitan, Juan Manuel González Cembelín historialaria eta Pedro Castaños paleontologoa izango dira. Azken horrek, hezur hauek ikertzen jarraitu zuen 2000. urtean. Horiekin batera, Paco Etxebarria antropologo eta forentsea izango da. Ildo beretik, jardunaldiaren barruan Bienandanzas e Fortunas izeneko lanaren ahozko narrazioak ere izango dira, bai eta Khantoria izeneko Erdi Aroko musikako taldearen emanaldia ere, zeinak XV. mendeko musika lan batzuk joko dituen.


Odon Elorzak PPrekin mozteko eskatu dio Patxi Lopezi | Euskal Herria | Berria.info\nAsteazkena, 2013ko ekainak 19 - 03:52\nOdon Elorzak PPrekin mozteko eskatu dio Patxi Lopezi\nPSEko diputatuaren ustez, "etikagatik eta sinesgarritasun demokratikoagatik" Eusko Legebiltzarrerako hauteskundeak aurreratu egin beharko lirateke. EAJrekin "harremanak normalizatu" beharko lituzketela esan du.\nBerria.info 2012-04-28 - 13:38:49\nOdon Elorza PSE-EEko diputatuak bere alderdiari Eusko Legebiltzarrean PPrekin duen ituna "premia handiz" hausteko eskatu dio, akordioak "dagoeneko ez duelako inolako zentzurik". Patxi Lopez PSEko idazkari nagusiak PPren botoei esker lortu zuen Jaurlaritzako lehendakari izatea 2009an, baina Elorzak dio ituna haustearen ondorioz ez litzatekeela derrigorrean legealdia amaitutzat eman beharko.\nDena dela, PSEko diputatuak aitortu du "etikagatik eta sinesgarritasun demokratikoagatik" hauteskundeak aurreratu egin beharko lituzkeela Lopezek, baldin eta legebiltzarreko gehiengoak hala eskatuko balio.\nPPren aldetik "irainak" jaso dituztela salatu du Elorzak, "ahoa ez zabaltzeko mehatxuak" ere jasotzen dituztela dio, eta uste du horregatik moztu beharko lukeela PSEk harremana popularrekin, "formalki" hautsi ere. Krisiari aurre egiteko orduan bi alderdiek "alde handiak" dituztela gogoratu du, bidenabar.\nEAEko aurreko bozak 2009ko martxoaren 1ean egin zituzten, eta EAJk irabazi zituen. 80.000 botoko aldea kendu zion bigarren alderdiari: PSEri.\nElorzaren arabera, "herri proiektu bat, bizikidetza eredu bat eta garapen eredu bat" behar dira, eta PSEk berriro EAJrekin "harremanak normalizatu" beharko lituzke.